hotchpotch/miracl-hf-unified huggingface dataset:
ডিসেকশন
ডিসেকশন সুইডেনের স্ট্রোমস্টাড শহরের একটি ব্ল্যাকেন্ড ডেথ মেটাল ব্যান্ড। জন নডতভিডত ১৯৮৯ সালে এ ব্যান্ডটি প্রতিষ্ঠা করেন এবং এই ব্যান্ডটি ২০০৬ সালে ভেঙ্গে যায় নডতভিডতের আত্নহত্যার পর। ১৯৯১ সালে ডিসেকশন প্রথম ইপি বের করে।
১৯৯০ সালে ডেসেকশন ব্যান্ড প্রথম সরাসরি গান পরিবেশন করে এনটোমবড ব্যান্ডের সাথে। এই সময়েই তাদের প্রথম ডেমো দ্যা গ্রিফ প্রফেসি বের হয়। এই অ্যালবামটি পরে আবার বের হয় মেইহেম ব্যান্ডের ভোকাল ডেথকে উৎসর্গ করে যিনি ১৯৯১ সালে আত্নহত্যা করেন। তার সন্মানে তারা একটি কনসার্টেরও আয়োজন করে যেখানে তারা মেইহেম ব্যান্ডের ফ্রিজিং মুন গানটি পরিবেশন করে। দ্যা গ্রিফ প্রফেসি ডেমোটি আন্ডারগ্রাউন্ডে দ্রুত ছড়িয়ে পড়ে ও তারা একটি ফ্রেঞ্চ লেবেল করপসগ্রিন্ডারের সাথে চুক্তিবদ্ধ হয়। এখান থেকে তাদের ইপি ইনটু ইনফিনিট অবস্কিউরিটি বের হয়।
১৯৯৩ সালে তাদের প্রথম অ্যালবাম সম্বারলেইন বের হয়। এই অ্যালবামটি ব্ল্যাক মেটাল ব্যান্ড মেইহেমের গিটারিস্ট ইউরোনিমাসকে উৎসর্গ করা হয় যিনি ঐ বছরের প্রথম দিকে খুন হন। একজন ৩৮ বছর বয়সী সমকামী আলজেরিয়ান জোসেফ বেন মেড্ডাউস নামক ব্যাক্তিকে হত্যায় সহযোগিতা করায় ডিসেকশন ব্যান্ডের জন নডতভিডত ১৯৯৭ সালে দোষী সাব্যস্ত হোন। ২০০৪ সালে তিনি জেল থেকে বের হন। পরবর্তীতে ডিসেকশন ব্যান্ড ২ টি গানের একটি ইপি মহা কালী বের করে এবং রিবার্থ অব ডিসেকশন সফরে বের হয়। ২০০৬ সালে ডিসেকশন তাদের ৩য় অ্যালবাম রেইঙ্কাওস বের করে এবং এই অ্যালবামের গানের কথাতে যাদুবিদ্যার কৌশল উঠে আসে যা মিসএ্যানথ্রোপিক লুসিফারিয়ান অর্ডার নামের দলে শিক্ষা হিসেবে দেয়া হয়। আগস্টের ১৬ তারিখে জন নডতভিডতের মৃতদেহ পাওয়া যায় তার অ্যাপার্টমেন্টে। মিডিয়ার মরে তার পাশেই পরে ছিল স্যাটানিক বাইবেল। কিন্তু আসলে তা ছিল আরেকটি বই লিবার আযরাতে মিসএ্যানথ্রোপিক লুসিফারিয়ান অর্ডার নেতা ফ্রাটার নেমিডালের লেখা।
১৯৯৫ সালে গঠিত হওয়া সংগঠন মিসএ্যানথ্রোপিক লুসিফারিয়ান অর্ডারের সদস্য। এই সংগঠনের নাম পরিবর্তিত হয়ে পরে টেম্পল অব ব্ল্যাক লাইট নাম ধারণ করে। চূড়ান্ত সন্ত্রাসী শূণ্যতাবাদ শেখানো হত এই সংগঠনে এবং তারা বলত আএ একজন সত্যিকারের স্যাটানিস্ট কখনোই আধুনিক সমাজের সদস্য হতে পারে না কারণ এটা মিথ্যার উপর অবস্থিত। তারা তিনটি শক্তির ওপর বিশ্বাস করত যা হলো তিনটি কালো পর্দা-কোলাহল, অন্ধকার ও শূণ্যতা। এই তিনটি শক্তি হলো তিনটি পদক্ষেপ রহস্যময় জগতে যাওয়ার জন্য। তারা ১১টি অন্ধকার শক্তির সময়কে বিশ্বাস করত যা হলো মলোচ, লুসিফুজ, বাইলজাবাব, নামাহ, বাইল, লিলথ, বেলফেগর, রফোক্যাল, শয়তান, এড্রামিলিচ, এ্যাস্টারথ ও আস্মোডিউস। আযরাতে এই ১১টি শক্তিকে একত্রিত করে একটিতে যাকে টেম্পল অব ব্ল্যাক লাইট শ্রদ্ধা করত। ডিসেকশন ব্যান্ডের সাবেক সদস্যরা তাদের বিশ্বাসকে এগিয়ে নিয়ে নতুন ব্যান্ড গঠন করেছে।
গজিরা
গজিরা একটি হেভি মেটাল ব্যান্ড যা ফ্রান্সের বেয়ন্নেতে ১৯৯৬ সালে গথিত হয়। ২০০১ সালের আগ পর্যন্ত ব্যান্ডটি গডজিলা নামে পরিচিত ছিল। জো ডুপ্লান্টিয়ার ভোকাল ও রিদম গীটারে, তার ভাই মারিও ডুপ্লান্টিয়ার ড্রামসে, লিড গিটারে ক্রিস্টিয়ান এ্যান্ডেউ ও জ়িন-মাইকেল লাবাডাই বেজ গিটারে এই লাইন আপ নিয়ে ব্যান্ডটি গঠিত হয়। গজিরা ব্যান্ডটি এ পর্যন্ত ৪টি স্টুডিও অ্যালবাম, একটি লাইভ অ্যালবাম, একটি একক গান ও একটি ডিভিডি প্রকাশ করে। গজিরা পরিবেশ সংক্রান্ত গানের কথার জন্য বিখ্যাত।
ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে যথাক্রমে ১৯৯৬, ১৯৯৭ ও ১৯৯৯ সালে। ১৯৯৯ সালে সেপ্টেম্বরে ক্যানিবাল করপস, এডজ অব স্যানিটি, ইম্পাল্ড নাজারেন ও ইমমরটাল ব্যান্ডকে কনসার্টে সহযোগিতা করার সময় তাদের নাম নিয়ে আইনী জটিলতা সৃষ্টি হয়। তাই তারা তাদের নাম পরিবর্তন করে রাখে গজিরা। তাদের সর্বশেষ ডেমো উজডম কামস ও ডেব্যু অ্যালবাম টেরা ইঙ্কগ্নিটা বাজারে আসে গজিরা নামে ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে ২০০০ ও ২০০১ সালে। ব্যান্ডটি তাদের ২য় স্টুডিও অ্যালবাম দ্যা লিঙ্ক বাজারে ছাড়ে ২০০৩ সালে। প্রথম ২টি অ্যালবামের সাফল্যের পর তারা তাদের লাইভ পারফরম্যান্স নিয়ে বাজারে ছাড়ে একটি ডিভিডি যার নাম দ্যা লিঙ্ক আলাইভ। ২০০৫ সালে গজিরা ফ্রান্স ভিত্তিক লিসেনেবল রেকর্ডসের সাথে চুক্তি সাক্ষর করে ফ্রান্সের বাইরে তাদের অ্যালবাম ফ্রম মার্স টু সাইরাস বাজারজাত করার জন্য। ২০০৬ সালের শেষের দিকে গজিরা ব্যান্ড চিল্ড্রেন অব বডমের সাথে আমেরিকা সফর করে যেখানে শেষের দিকে যোগ দেয় আমন আমার্থ ও সাঙ্কটিটি ব্যান্ড ওপেনার হিসেবে। তারা ট্রিভিয়াম ব্যান্ডকে সহযোগিতা করে ২০০৭ সালে তাদের ইংল্যান্ড সফরের জন্য, যাতে আরো ছিল সাঙ্কটিটি ও অ্যানিহিলেটর ব্যান্ড। পরে তারা ল্যাম্ব অব গডকে সহযোগিতা করে তাদের আমেরিকা সফরে সাথে আরো ছিল ট্রিভিয়াম ও মেসিন হেড। ২০০৭ সালের শেষের দিকে তারা রেডিও রিবেলিয়ন সফরে অংশ নেয় যাতে ছিল বেহেমথ ,জব ফর আ কাউবয় ও বিনীথ দ্যা ম্যাসাকার। ২০০৭ সালের শেষের দিকে লিসেনেবল রেকর্ডস তাদের ১৯৯৭ সালের ডেমো পসেসডকে সীমিত আকারে আবার বাজারে ছাড়ে।
২০০৮ সালের ১৩ই অক্টোবর দ্যা ওয়ে অব অল ফ্লেশ নামের সর্বশেষ অ্যালবাম বাজারে ছাড়ে গজিরা। ল্যাম্ব অব গড ব্যান্ডের র‍্যান্ডি ব্লাইথ তাদের একটি গান “অ্যাডোরেশন ফর নান”-এ কন্ঠ দেন। অ্যালবামটি ৪ মাস সময় নিয়েছে লিখতে ও বানাতে এবং ৩ মাস সময় নিয়েছে মিক্সিংয়ের জন্য। গজিরা ব্যান্ড নানা ধরনের গানের প্রকারকে মিশ্রিত করেছে তাদের গানে। নির্দিষ্ট কোন ধারায় তাদের ফেলা যায় না। as they blend several styles.
তবে তাদের টেকনিক্যাল ডেথ মেটাল, থ্রাশ মেটাল ও প্রোগ্রেসিভ মেটাল ঘরানার ব্যান্ড হিসেবে দেখা হয়। গজিরা ব্যান্ড প্রভাবিত হয়েছে কিছু ব্যান্ড দ্বারা যেমন -ডেথ, মরবিড এ্যাঞ্জেল, মেশুগাহ, মেটালিকা, টুল ও নিউরোসিস।
মরটিস
মরটিস নরওয়ের নটড্ডেন অঞ্চলের একটি ব্যান্ড যার প্রধান ব্যক্তি হলেন হাভার্ড ইলেফসেন যিনি ঐ একই নামধারী। এটা আসলে ইলেফসেনের একটি একক কাজ ছিল একটি গল্পকে বহন করার জন্য। পরে তা ব্যান্ডের রূপধারণ করে।
মরটিস তার সংগীত জীবন শুরু করে বেজ গিটারিস্ট হিসেবে ব্ল্যাক মেটাল ব্যান্ড এম্পাররের সাথে। দু’বছর তাদের সাথে কাজ করার পর তিনি তার একক প্রজেক্ট শুরু করেন যা ছিল তার ব্যান্ডের থেকে একেবারেই ভিন্ন ডার্ক অ্যাম্বিয়েন্ট ধাঁচের। মরটিস অ্যালিস কুপার, কিস ও ওয়াসপ ব্যান্ড দ্বারা অনুপ্রাণিত হয়েছেন। তারা মঞ্চে ওঠার আগে ভূট্টার ময়দা দিয়ে নিজেদের আবৃত্ত করেন। মরটিস তার মঞ্চের কাপড় চোপড় কালো টেপ দিয়ে সারাই করেন। ২০০৫ সালে নরওয়েজিয়ান সংস্কৃতি পরিষদ তার অ্যালবাম দ্যা গ্রাজকে সারা দেশের গ্রন্থাগারে শোনার ব্যবস্থা করেন।
ডার্কথ্রোন
ডার্কথ্রোন একটি নরওয়েজীয় ব্ল্যাক মেটাল ব্যান্ড। ১৯৮৭ সালে তারা ডেথ মেটাল ব্যান্ড হিসেবে যাত্রা শুরু করলেও পরে ১৯৯১ সালে তারা ব্ল্যাক মেটাল ব্যান্ড হিসেবে আত্ন প্রকাশ করে ও নরওয়েজীয় ব্ল্যাক মেটাল দৃশ্যপটে আবির্ভূত হয় চালিকাসূত্র হিসেবে। বেশির ভাগ সময়ে ডার্কথ্রোনে দুইজন মিউজিশিয়ানই ছিলেন নক্টার্নো কাল্টো ও ফ্রেনরিজ যারা এখনও মুলাধারার সংগীত থেকে বাইরে। ক্রুস্ট পাঙ্ক ধরনের দিকে তাদের কাজ মোড় নেয় ২০০৬ সাল থেকে।
তাদের নাম শুরুতে ছিল ব্ল্যাক ডেথ। ১৯৮৮ ও ১৯৮৯ সালে তারা ৪টি ডেমো বের করে যা হলো ল্যান্ড অব ফ্রস্ট, আ নিউ ডাইমেনশন, থুল্কান্ড্রা ও ক্রোমলিচ। তারা পিস ভাইল রেকর্ডসের সাথে চুক্তিভুক্ত হয় ৪টি অ্যালবাম প্রকাশের জন্য। ১৯৯০ সালে তারা তাদের প্রথম অ্যালবাম সোলসাইড জার্নি বের করে। এটা ছিল একটা প্রকৃত টেকনিক্যাল ডেথ মেটাল অ্যালবাম যাতে আবার ব্ল্যাক মেটালের উপাদানও ছিল। তারা আস্তে আস্তে ব্ল্যাক মেটালের গানের দিকে ঝুকে পড়তে থাকে। ১৯৯৭ সালে তারা তাদের সংকলিত অ্যালবাম গোটলর্ড বের করে।
১৯৯১ সালে তারা ব্ল্যাক মেটালের সৌন্দর্যচর্চায় মনোনিবেশ করে এবং কাল্পনিক নাম ও মুখ সাদা রঙ মাখা শুরু করে। ১৯৯২ সালে আ ব্লেজ ইন দ্যা নর্দান স্কাই নামের অ্যালবামে বের করে তারা, যা ছিল তাদের প্রথম ব্ল্যাক মেটাল অ্যালবাম। তাদের লেবেল পিস ভাইল রেকর্ডস সংশয়ে ছিল তাদের এই চূড়ান্ত রকমের বিবর্তন নিয়ে। ১৯৯৩ সালের জুন-জুলাইয়ের দিয়ে আন্ডার আ ফিউনারেল মুন নামের তাদের ৩য় অ্যালবাম প্রকাশিত হয়। এই অ্যালবামটি তাদের সম্পূর্ণ ব্ল্যাক মেটাল ব্যান্ড হিসেবে পরিণত করে ও এটা একটা ইতিহাস হয়ে থাকবে এই ধারার সংগীতের বিকাশে ও উন্নতিতে। ১৯৯৪ সালের ফেব্রুয়ারিতে তাদের অ্যালবাম ট্রান্সসিলভানিয়ান হাঙ্গার প্রকাশ পায়। এতা কিছুটা বিতর্কিত, কারণ এখানে ভার্গ ভিকারনেস-এর লিখা কিছু গান ছিল ও এর বুকলেটে লিখা ছিল নরওয়েজিয়ান আর্য ব্ল্যাক মেটাল। এই অ্যালবামটির রেকর্ডিং ছিল কাচা, কম বিশ্বস্ত ও সহজ ধরনের।
তারা এরপর মুনফগ রেকর্ডসের সাথে চুক্তিবদ্ধ হয় যা ছিল স্যাটারিকন ব্যান্ডের স্যাটায়ের মালিকানায়। ১৯৯৫ সালে তাদের অ্যালবাম পাঞ্জারফাউস্ট মুক্তি পায়। এটাতেও তাদের আগের অ্যালবামের মত রেকর্ডিং মান ছিল যদিও তা ভালো গ্রহণযোগ্যতা পায়। ১৯৯৬ সালে তাদের অ্যালবাম টোটাল ডেথ মুক্তি পায় যাতে অন্য চারজন ব্ল্যাক মেটাল মিউজিশিয়ান গান লেখে। ১৯৯৯ সালে তাদের র‍্যাভিশিং গ্রিমনেস মুক্তি পায়। এতে কেল্টিক ফ্রস্ট ব্যান্ডের প্রাথমিক কাজের প্রভাব ছিল লক্ষ্যণীয়। ২০০১ সালে তাদের অ্যালবাম প্লেগওয়াইল্ডার মুক্তি পায়। ২০০৬ সালে প্রকাশিত তাদের দ্যা কাল্ট ইজ অ্যালাইভ অ্যালবামটি নরওয়েজিয় চার্টের ২২ নাম্বারে অবস্থান পায়। ২০১০ সালে তাদের সর্বশেষ অ্যালবাম সার্কেল দ্যা ওয়াগন মুক্তি পায় যাতে ক্রুস্ট পাঙ্ককের প্রভাব ছিল।
স্যুপ
স্যুপ একধরনের খাবার যা মাংস, সবজি সাথে স্টক, জুস, পানি ও অন্যান্য তরল পদার্থ মিশিয়ে তৈরি করা হয়। গরম স্যুপের বৈশিস্ট্য হচ্ছে অন্যান্য কঠিন উপাদানগুলো পানিতে সিদ্ধ করে করা যতক্ষণ না তা থেকে স্বাদ ও মাংসের জুস না বের না হচ্ছে। ঐতিহ্যগতভাবে সুপকে ২ ভাগে ভাগ করা যায়; পরিষ্কার সুপ ও ভারী স্যুপ।স্যুপ স্ট্যুর মতোই এক প্রকারের খাবার যেখানে মাঝে মাঝে কোন পরিষ্কার পার্থক্য থাকে না। সাধারণ ভাবে স্যুপ বেশি তরল স্ট্যুর থেকে।
খ্রিস্টের জন্মেরও ৬০০০ বছর আগে প্রথম স্যুপ বানানো হয়। পানিরোধী পাত্র আবিষ্কারের আগে, যা হয়েছিল খ্রিস্টের জন্মেরও ৯০০০ বছর আগে সিদ্ধ করার পদ্ধতিতে রান্না হত না। স্যুপ শব্দটি এসেছে ফরাসী স্যুপে শব্দটি থেকে। ১৭৭২ সালের একটি রান্নার বই ফ্রুগাল হাউজওয়াইফে আমরা একটা পুরো অধ্যায় দেখতে পাই স্যুপ নিয়ে। ইংলিশ পদ্ধতিতে রান্না কলোনীগুলোতে রাজত্ব করলেও নানা দেশের স্যুপও জনপ্রিয় হয়ে ওঠে অভিবাসীদের মাধ্যমে। জার্মান অভিবাসী যারা পেনিসেল্ভিনিয়াতে বাস করত তাদের আলুর স্যুপ খুব জনপ্রিয় হয়ে ওঠে। ১৮ শতকে বহন যোগ্য স্যুপ আবিষ্কার হয়। জাপানি মিশো স্যুপ এ ধরনের একটি স্যুপ।
১৯ শতকে ক্যান করার পদ্ধতি আবিষ্কার হলে বাণিজ্যিক স্যুপ জনপ্রিয় হয়ে ওঠে। বর্তমানে নানা ধরনের ক্যানড স্যুপ ও শুকনো স্যুপ পাওয়া যায়। ১৮৯৭ সালে ডক্টর জন টি ড্রেন্স ঘনীভূত স্যুপ আবিষ্কার করেন ক্যাম্পবেল স্যুপ কোম্পানীর সাথে। বর্তমানে ক্যাম্পবেল কোম্পানীর টমেটো, মাশরুমের ক্রিম ও চিকেন নুডুল স্যুপ আমেরিকাতে বেশ জনপ্রিয়।আমেরিকানরা প্রতি বছর এই কোম্পানীর ২.৫ বিলিয়ন বোল স্যুপ গ্রহণ করে। ঘনীভূত ক্যানড স্যুপে পানি মিশিয়ে (মাঝে মাঝে দুধ মিশিয়ে) খাবার যোগ্য করা যায় অন্য কিছু না মিশিয়ে। তরল কৌটাজাত স্যুপ মাইক্রোওয়েভে গরম করে খাওয়া হয়। এতে পাস্টা, সবজি, ডিম বা ক্রিম ইত্যাদি মেশানো যেতে পারে আরো আকর্ষণীয় করে তোলার জন্য। ঘনীভূত স্যুপ তরল কৌটাজাত স্যুপের থেকে কম দামে বিক্রি করা হয় ছোট ক্যানে, যাতে পানি বা দুধ মেশালে আয়তন অনেক বাড়ে।
নানা প্রকারের স্যুপ আছে সারা পৃথিবীতে। এদের মধ্যে ডেজার্ট স্যুপ, ফলের স্যুপ, ঠান্ডা স্যুপ, এশিয়ান স্যুপ ও ঐতিহ্যবাহী নানা দেশের স্যুপ অন্যতম। ফলের স্যুপ ঠান্ডা হবে না গরম হবে তা সেটার প্রস্তুত প্রণালীর ওপর নির্ভর করে। গরম আবহাওয়াতে ঠান্ডা স্যুপ গ্রহণ করা হয় বেশি মাত্রায়। ফলের স্যুপে দুধ, মিষ্টি, মশলা, অ্যালকোহল জাতীয় পানীয় ব্র্যান্ডি মিশ্রিত করা হয়। স্ক্যান্ডিনেভিয়াতে ঠান্ডা বা গরম ফলের স্যুপ বেশ পরিচিত একটি খাবার। অন্যদিকে গরম ফলের স্যুপ মাংস মিশিয়ে পরিবেশন করা হয় মধ্য এশিয়া ও চীনা দেশ গুলোতে। ফলের স্যুপ আমেরিকা, আফ্রিকা ও পশ্চিম ইউরোপে অপরিচিত। এটা দক্ষিণ-পূর্ব এশিয়া, জাপান ও ওশিনিয়াতেও অনুপস্থিত।
অসিলোস্কোপ
অসিলোস্কোপ () বা পরিবর্তনবীক্ষক একটি ইলেকট্রনিক পরীক্ষণ যন্ত্র যার মাধ্যমে কোনো বৈদ্যুতিক সংকেতের ভোল্টেজের বা বিভবের ক্রমাগত পরিবর্তন অবলোকন করা যায়। এ কাজটি দুই-মাত্রার লেখচিত্রের মাধ্যমে সম্পাদন করা হয়, যেখানে এক বা একাধিক বৈদ্যুতিক বিভবের পরিবর্তনগুলিকে উলম্ব 'Y' অক্ষে ও অতিবাহিত সময়কে ভূমির সমান্তরাল 'X' অক্ষে স্থাপন করা হয়। যদিও যন্ত্রটি উলম্ব অক্ষে শুধু বৈদ্যুতিক বিভবকে দৃশ্যমান করে, এটি যেসব রাশিকে বৈদ্যুতিক বিভবকে রূপান্তরিত করা যায় তাদেরকেও উলম্ব অক্ষে প্রদর্শন করতে পারে। সাধারণত অসিলোস্কোপ এমন সব ঘটনাকে দৃশ্যমান করে যেখানে আপাতদৃষ্টিতে কোন পরিবর্তন হয় না বা খুব কম পরিবর্তন সাধিত হয়।
অসিলোস্কোপ সাধারণত ব্যবহৃত হয় বৈদ্যুতিক সংকেতের সঠিক তরঙ্গ দর্শনে। এর সাথে সংকেতের মান, বিচ্যুতি ও দু’টি ঘটনা সংগঠনের মধ্যকার সময় (পালস প্রস্থ, উত্থান সময় ও কাল) এবং দু’টি সম্পর্কীত সংকেতের আপেক্ষিক সময়। অসিলোস্কোপ বিজ্ঞানে, চিকিৎসা শাস্ত্রে, প্রকৌশল ও টেলিযোগাযোগ শিল্পে ব্যবহার করা হয়। পরীক্ষাগারের যন্ত্রপাতি ও বৈদ্যুতিক যন্ত্রপাতির তত্ত্বাবধানে এটি মূলত ব্যবহার করা হয়। একটি স্বয়ংক্রিয় অগ্নি মাধ্যমকে বিশ্লেষণ করতে বা ইলেক্ট্রোকার্ডিওগ্রামে হৃৎপিন্ডের তরঙ্গের আকার পর্যবেক্ষণ করতে অসিলোস্কোপ ব্যবহার করা যেতে পারে।
ক্যাথোড রে টিউব ব্যবহার করা হয় প্রদর্শনের জন্য ও রৈখিক বিবর্ধক ব্যবহার করা হয় সংকেতকে প্রক্রিয়াধীন করতে। বর্তমানে অবশ্য কোন কোন অসিলোস্কোপে এলসিডি বা এলইডি পর্দাও ব্যবহার করা হয় এবং দ্রুতগতির অ্যানালগ থেকে ডিজিট্যাল রূপান্তরক ও ডিজিটাল সংকেত প্রসেসর ব্যবহার করা হয়। কিছু যন্ত্রে একটি একক ঘটনাকেও সংরক্ষণ করে রাখার ব্যবস্থাও আছে ।
একটি অসিলোস্কোপ চার ভাগে বিভক্ত যথাঃ প্রদর্শন পর্দা, উলম্ব নিয়ন্ত্রণ, ভূমি নিয়ন্ত্রণ ও ট্রিগার নিয়ন্ত্রণ। প্রদর্শন পর্দাতে সাধারণত সিআরটি বা এলসিডি প্যানেল থাকে। এছাড়াও থাকে ফোকাস নব, তীব্রতা নব ও বীম খোঁজার একটি বোতাম। উলম্ব নিয়ন্ত্রণ সংকেতের মান নিয়ন্ত্রণের কাজ করে। এতে আরো থাকে একক বিভব নির্বাচনের নব, এসি/ডিসি/ ভূমি নির্ধারণের বোতাম এবং পরীক্ষাধীন যন্ত্রের উলম্ব ইনপুট দেওয়ার স্থান ও অতিরিক্ত ভাবে থাকে উলম্ব বীম স্থাপনের নব।
ভূমি নিয়ন্ত্রণ থাকে একক সময় নির্বাচনের নব, পরীক্ষাধীন যন্ত্রের ভূমির ইনপুট দেওয়ার স্থান ওভূমি বীম স্থাপনের নব। ট্রিগার নিয়ন্ত্রণ প্রত্যেকটি ঘটনাকে শুরু করায় একবার শেষ হওয়ার পরে বা এটি এমন ভাবে সাজানো যে এটা বহিঃস্থ ও অন্তঃস্থ ঘটনার প্রতিক্রিয়া দেখায়। এর মূল অংশ হলো উৎস ও কাপলিং নির্বাচনের বোতাম। একটা বহিঃস্থ টিগার ইনপুট ও লেভেল সমন্বয়কারীও এর সাথে যুক্ত হয়। বেশির ভাগ অসিলোস্কোপের সাথে একটা শলাকা দেওয়া থাকে যা পরীক্ষাধীন যন্ত্রের সাথে যুক্ত করতে হয় যা রোধক ক্ষমতা ১০ গুণ বেশি থাকে অসিলোস্কোপের চেয়ে।
সস
রান্নায় সস () হলো এক ধরনের তরল বা লেই জাতীয় খাদ্যোপকরণ যা খাবারের সাথে বা অন্য খাদ্যে তৈরিতে ব্যবহার করা হয়। সস সাধারণত এমনি এমনি খাওয়া হয় না, এটা অন্য খাবারকে দৃষ্টিসুখকর, সুগন্ধযুক্ত করতে ও আর্দ্রতা বাড়াতে ব্যবহৃত হয়। সস একটি ফরাসী শব্দ যা ল্যাটিন শব্দ স্যালসুস থেকে এসেছে যার অর্থ লবণ যুক্ত। সসের তরল উপাদান দরকার হয়, তবে কিছু সসে কঠিন অংশ বেশি থাকে তরলের থেকে যেমন- চাটনী। সস সারা বিশ্বের রন্ধনপ্রণালীতে একটি অপরিহার্য উপাদান। সস তৈরি অবস্থায় কিনতে পাওয়া যায় যেমন সয়া সস। কিছু সস আবার রান্নার আগে বানান হয় যেমন -বিচামেল সস। সালাদের সসকে বলা হয় সালাদ ড্রেসিং।
মধ্যযুগের ফরাসী রন্ধনপ্রণালীতে সস ব্যবহৃত হত। একশর উপর সস ছিল তখন রান্নার কাজে ব্যবহারের জন্য। ১৯ শতকে শেফ অ্যান্থোনিন কেয়ারমি সসকে চার ভাগে ভাগ করেন যাদের প্রত্যেকেই একটি মাতৃসস। কেয়ারমির চারটি মাতৃসস হলোঃঅগাস্টে এস্কোফিয়ার নামের শেফ ২০ শতকে এই প্রকারভেদকে আরো উন্নত করেন, তিনি যোগ করেন টমেটো সস, মেয়োনেজ, মাখনের সস ও হল্যান্ডাইজ সস।
যে সস মাতৃসস থেকে উদ্ভব হয় তাকে ছোট সস বা সেকেন্ডারী সস বলে। প্রাচীন রন্ধনপ্রণালীতে মূলত ছোট সসই বেশি ব্যবহৃত হত। মাতৃসসকে সাধারণত সরাসরি পরিবেশন করা হয় না, তা ছোট সস বানিয়ে পরিবেশন করা হয়।
অনেক সস আছে যা টমেটো, সবজি ও অন্যান্য মসলার ওপর ভিত্তি করে বানানো হয়। যদিও কেচাপ বলতে বোঝায় মূলত টমেটো থেকে উৎপন্ন, আসলে তা সবজি ও ফল থেকেও তৈরি করা হতে পারে। সস মিষ্টি হতে পারে যা ঠান্ডা বা গরম অবস্থায় ডেজার্টের সাথে পরিবেশন করা যায়। আরেক ধরনের সস তৈরি করা যায় রান্না করা ফল থেকে যার চামড়া ছিলে ও আশ ফেলে বানানো হয় এবং প্রায়ই মিষ্টি হয়ে থাকে। আপেল সস ও ক্যানবেরি সস অন্য খাবারের সাথে খাওয়া যায়। যেমন আপেল সস পর্ক, হ্যাম অথবা আলুর প্যানকেইকের সাথে খাওয়া যায়।
দ্বিজেন্দ্রগীতি
দ্বিজেন্দ্রগীতি হল বিশিষ্ট বাঙালি নাট্যকার-সঙ্গীতস্রষ্টা দ্বিজেন্দ্রলাল রায় রচিত ও সুরারোপিত গান। এই গানগুলি বাংলা সংগীতের জগতে এক বিশিষ্ট স্থানের অধিকারী। তাঁর বিখ্যাত গান "ধনধান্যপুষ্পভরা আমাদের এই বসুন্ধরা", "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি আজও সমান জনপ্রিয়।
দ্বিজেন্দ্রলাল রচিত গানের সংখ্যা প্রায় ৫০০। দ্বিজেন্দ্রলালের গানের দুটি ভিন্ন ধারা বিদ্যমান - একটি ধারা ভারতীয় শাস্ত্রীয় সংগীতের অনুসারী, অপর ধারাটিতে তিনি ইউরোপীয় ধ্রুপদি সঙ্গীতের "মুভমেন্টস" ব্যবহার করেছেন। ভারতীয় শাস্ত্রীয় সঙ্গীতের ধ্রুপদ ও খেয়াল শাখা দুটি তাঁকে গভীরভাবে প্রভাবিত করেছিল; কিন্তু ঠুংরি গানের রীতি তিনি গ্রহণ করেননি ; বাউল, ভাটিয়ালি ইত্যাদি লোকসঙ্গীতের ধারাতেও তিনি গান রচনা করেননি। তবে তাঁর কয়েকটি কীর্তনাঙ্গ গান রয়েছে।
দ্বিজেন্দ্রলালের পিতা কার্তিকেয়চন্দ্র রায় যত্ন সহকারে গান শিখেছিলেন ; তাঁর কণ্ঠ ছিল সুমধুর। কার্তিকেয়চন্দ্র নিজে ছিলেন ঊনবিংশ শতাব্দীর এক বিশিষ্ট টপ-খেয়াল গায়ক। এই কারণে ছেলেবেলা থেকেই এক সাঙ্গীতিক পরিবেশে প্রতিপালিত হন দ্বিজেন্দ্রলাল; যা তাঁর পরবর্তী সঙ্গীত জীবনকে গভীরভাবে প্রভাবিত করে। প্রমথ চৌধুরী লিখেছেন, "দ্বিজেন্দ্রলাল যে বার-তের বৎসর বয়সে গুণীসমাজে গায়ক হিসাবে আদৃত হতেন, সে বিষয়ে আমি সাক্ষ্য দিতে পারি।" এছাড়া ভাগলপুরের প্রসিদ্ধ টপ-খেয়াল গায়ক সুরেন্দ্রনাথ মজুমদার ছিলেন তাঁর বন্ধু ও আত্মীয়। তাঁর কাছ থেকেও ভারতীয় শাস্ত্রীয় সঙ্গীত সম্পর্কে প্রচুর জ্ঞান লাভ করেন দ্বিজেন্দ্রলাল।
দ্বিজেন্দ্রলাল তাঁর কাব্যসঙ্গীতগুলিকে বিভিন্ন রাগের আদর্শে সুরারোপিত করেন। যেমন- "নীল আকাশের অসীম ছেয়ে" (দেশ), "প্রতিমা দিয়ে কি পূজিব তোমারে" (জয়জয়ন্তী), "তোমারেই ভালবেসেছি আমি" (দরবারি কানাড়া), "মলয় আসিয়া কয়ে গেছে কানে" (নটমল্লার) ইত্যাদি। আবার তাঁর জনপ্রিয় স্বদেশী গানগুলিকেও তিনি বিভিন্ন রাগের ঠাটে নিবদ্ধ করেছিলেন। যেমন- "ধনধান্যপুষ্পভরা" (কেদারা), "যেদিন সুনীল জলধি হইতে" (ভূপ-কল্যাণ), "মেবার পাহাড় মেবার পাহাড়" (ইমনকল্যাণ) ইত্যাদি। আবার হাসির গানগুলিতে তিনি ইংরেজি, স্কটিশ ইত্যাদি গানের সুর সংযোজিত করেন। রঙ্গব্যঙ্গ বা বিদ্রুপাত্মক হওয়ায় এই গানগুলি বিশেষ জনপ্রিয়তা অর্জন করে এবং বাংলা সঙ্গীতের হাসির গানের সম্ভারে দ্বিজেন্দ্রলালের অবদানই সর্বাধিক।
দ্বিজেন্দ্রলাল নিজে ছিলেন সুগায়ক। প্রথম জীবন থেকেই বিভিন্ন সভাসমিতিতে তিনি স্বরচিত গান শোনাতেন। পিতামহ কার্তিকেয়চন্দ্র ও পিতা দ্বিজেন্দ্রলালের ন্যায় পুত্র দিলীপকুমার রায়ও ছিলেন সুগায়ক ও সঙ্গীতস্রষ্টা। দ্বিজেন্দ্রলালের গান সাধারণত ভাবগম্ভীর; হাসির গান ছাড়া অন্য গানে তিনি কখনই চটুলতাকে আশ্রয় করেননি। বাংলা সঙ্গীতে সমবেত কণ্ঠে গীত বা সম্মেলক গান (কোরাস) প্রবর্তন করেন দ্বিজেন্দ্রলালই। এই ধারাটিই তাঁকে পরবর্তীকালে প্রভূত জনপ্রিয়তা দিয়েছিল। স্বদেশী আন্দোলনের সময় দ্বিজেন্দ্রলালের গান সমাজ মানসে বিশেষ উদ্দীপনার সঞ্চার করেছিল।
সরকারি হাজী মুহাম্মদ মহসিন কলেজ
হাজী মুহাম্মদ মহসিন কলেজ চট্টগ্রাম শহরের কলেজ রোড এলাকায় অবস্থিত একটি সরকারি শিক্ষা প্রতিষ্ঠান। চট্টগ্রাম কলেজের ঠিক উল্টো দিকে এটির অবস্থান। কলেজটি একটি পাহাড়ের উপরে অবস্থিত। এই কলেজের পর্তুগিজ ভবন নগরীর অন্যতম প্রাচীন স্থাপনা। মহসিন কলেজ চট্টগ্রামের নামকরা কলেজগুলোর মধ্যে একটি। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। নয়নাভিরাম ও মনোমুগধকর প্রাকৃতিক পরিবেশে ঘেরা এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
১৮৭৪ খ্রিষ্টাব্দে দানবীর হাজী মুহাম্মদ মহসিন এর "মহসিন ফান্ড" এর অর্থায়নে একটি মাদ্রাসা ( চট্টগ্রাম মাদ্রাসা) হিসেবে এ কলেজ প্রতিষ্ঠিত করা হয়।তখন থেকেই এটি একটি সরকারি প্রতিষ্ঠান। ১৯২৭ খ্রিষ্টাব্দে "চট্টগ্রাম মাদ্রাসা"কে "চট্টগ্রাম ইসলামিক ইন্টারমিডিয়েট কলেজ" নামকরণ করে এর কার্যক্রম উচ্চমাধ্যমিক পর্যন্ত উন্নীত করা হয় এবং পরে ১৯৭৯ খ্রিষ্টাব্দের ২০শে জুলাই "চট্টগ্রাম ইসলামিক ইন্টারমিডিয়েট কলেজ" ও "চট্টগ্রাম সরকারি ইন্টারমিডিয়েট কলেজ"কে একত্রিত করে "হাজী মুহাম্মদ মহসিন কলেজ" নামে নামকরণ করা হয়। ১৯৭৯-৮০ শিক্ষাবর্ষে ডিগ্রী(পাস) কোর্স, ৯৬-৯৭ শিক্ষাবর্ষে স্নাতক(সম্মান) কোর্স, ৯৩-৯৪ শিক্ষাবর্ষে মাস্টার্স প্রথম পর্ব, এবং ৯৬-৯৭ শিক্ষাবর্ষে মাস্টার্স শেষ পর্ব প্রবর্তন করা হয়।
বর্তমানে এ কলেজে "উচ্চমাধ্যমিক", "স্নাতক (সম্মান)", "স্নাতক(পাস)", "মাস্টার্স প্রথম পর্ব" এবং "মাস্টার্স শেষ পর্ব" পর্যন্ত পাঠদান করা হয়ে থাকে।কলেজে 'হাজী মুহাম্মদ মহসিন মুসলিম ছাত্রাবাস' ও 'নতুন হোস্টেল' নামে দুইটি ছাত্রাবাস আছে। আবাসন ও ছাত্রাবাস কমিটির তত্ত্বাবধানে ছাত্রাবাসগুলো পরিচালিত হয়। এছাড়াও ছাত্রদের জন্য ২০ শয্যা বিশিষ্ট ডরমেটরী রয়েছে। এছাড়াও কলেজে ছাত্রীদের জন্য ছাত্রীনিবাস নির্মাণাধীন।
কলেজের অভ্যন্তরেই বিশাল আকৃতির ঐতিহাসিক মহসিন কলেজ এর মাঠ অবস্থিত।
বিজ্ঞান, ব্যবসায় শিক্ষা , কলা ও সামাজবিজ্ঞান অনুষদের প্রায় ১৫ টি বিষয় পড়ানো হয়
সরকারি হাজী মুহাম্মদ মহসিন কলেজের গ্রন্থাগার বাংলাদেশের অন্যতম প্রাচীন গ্রন্থাগারের একটি। এই গ্রন্থাগারে বিশ হাজারেরও বেশি বই আছে।
চট্টগ্রামের কলেজসমূহের তালিকা
জেনারেল পোস্ট অফিস, কলকাতা
জেনারেল পোস্ট অফিস, কলকাতা বা জিপিও হল কলকাতার কেন্দ্রীয় এবং পশ্চিমবঙ্গের প্রধান ডাকঘর। এই ডাকঘরের মাধ্যমেই যাবতীয় চিঠিপত্র ও পার্সেল শহরে আনানেওয়া করা হয়। মধ্য কলকাতার বিনয়-বাদল-দীনেশ বাগ অঞ্চলে অবস্থিত এই ডাকঘরের মনোরম স্থাপত্যশৈলী এটিকে কলকাতার অন্যতম দ্রষ্টব্য স্থানের মর্যাদা দিয়েছে।
১৮৬৮ সালে পুরনো ফোর্ট উইলিয়াম দুর্গের একাংশে এই ডাকঘরটি স্থাপিত হয়। পূর্বে পুরনো কেল্লার অবস্থান নির্দেশ করে এখানে একটি পিতলের পাত বসানো থাকত। ভারত সরকারের স্থপতি ওয়ালটার বি. গ্রেনভিলের নকশা অনুযায়ী ম্যাকিনটশ বার্ন এই ভবনটি নির্মাণ করে। বর্তমানে এখানে একটি ডাক সংগ্রহশালা,ডাকটিকিট সংগ্রহের লাইব্রেরি ও সুকান্ত ভট্টাচার্যের কবিতা অবলম্বনে নির্মিত একটি "রানার" ভাস্কর্য আছে।
ওয়েপন
ওয়েপন ছিল একটি বাংলাদেশী-কানাডা ভিত্তিক ব্ল্যাকেন্ড ডেথ মেটাল ব্যান্ড যা ২০০৩ সালে শুরু করেন বাংলাদেশী মূল ব্যক্তি ভেটিস মোনার্ক তার কানাডায় অভিবাসনের আগে।
ওয়েপন এই পর্যন্ত একটি ডেমো, ২টি ইপি এবং ২টি পুরো সিডি (ফুল লেন্থ) পেকাশ করেছে।
বাংলাদেশে সবসময়ই একটি সচল মেটাল সংগীতের চিত্র লক্ষ্য করা যায়, তবে ভেটিস মোনার্ক যখন বেড়ে উঠছিলেন তখন এটা খুব ব্যতিক্রম ছিল কোন সচল ব্যান্ডের লক্ষ্য হিসেবে যে তারা পুরোপুরি মেটাল সংগীতে তাদের কর্মজীবন গড়ে নেবেন। ওয়েপন ব্যান্ডের প্রথম দুটি রিলিজ "উইথ ইন দা ফ্লেশ অব দা সাটানিস্ট (২০০৪)" এবং "ভায়োলেটেড হিজাব (২০০৫)" বাংলাদেশে রেকর্ড করা হয় এবং এর প্রতিষ্ঠাতা ভেটিস মোনার্ক পরবর্তীতে কানাডায় গিয়ে নতুন করে ব্যান্ডটি পুনরায় গঠন করেন। সেখানে যাওয়ার পরে রিল্যাপস্ রেকর্ডস্ এর সাথে চুক্তিবদ্ধ হয় এবং বিভিন্ন প্রসিদ্ধ মেটাল ব্যান্ডদের সাথে কন্সার্ট করে, যার মধ্যে ২০১২ সালে মার্দুক-এর সাথের ট্যুর উল্লেখ্যোগ্য। ভেটিস মোনার্ক ইসলামের ভুল যুক্তি ও রহস্যময়তা দু’টোই প্রত্যক্ষ করেছেন। ক্রমেই তিনি এসব গোঁড়ামি দেখে ইসলাম বিদ্বেষী হয়ে ওঠেন।
তাদের প্রথম ডেমো উইথ ইন দ্যা ফ্লেশ অব দ্যা স্যাটানিস্ট প্রকাশিত হয় ২০০৪ সালে এরপর ভায়োলেটেড হিজাব (ইপি) ২০০৫ সালে। এসব প্রকাশের পর তারা তাদের ইপি 'পারা ভ্যাক্তি ... স্যালভেশন' প্রকাশ করেন ২০০৮ সালে। ওয়েপন ব্যান্ড তাদের স্যাটানিজম সম্পর্কীত গানের কথার জন্য পরিচিত। তাদের ডেব্যু অ্যালবাম ড্রাকোনিয়ান প্যারাডিগম সারা বিশ্বে মুক্তি পায় ২০০৯ সালের গ্রীষ্মকালে আমেরিকার শ্রদ্ধেয় রেকর্ড লেবেল দ্যা আজনা অফেনসিভ থেকে। ওয়েপন যখন ফুল মুন প্রডাকশনের সাথে চুক্তিবদ্ধ ছিল তখন তারা দ্যা আজনা অফেনসিভ রেকর্ডসের সংস্পর্শে আসে। তাদের একটি গান রেমন্যান্টস অব আ বার্ন্ট মস্ক সেতারের সাহায্য নিয়ে তৈতি হয়। ইনকফিন প্রোডাকশন থেকে ড্রাকোনিয়ান প্যারাডিগম অ্যালবামের একটি ক্যাসেট সংস্করন বের হয়। ওয়েপন ব্যান্ড কিছু নির্বাচিত কনসার্ট করেছে বেহেমথ, সেপ্টিক ফ্লেশ, লাইটেনিং সোর্ড অব ডেথ, মিতোচোন্ড্রিয়ন ইত্যাদি ব্যান্ডের সাথে। ২০১০ সালের প্রথম দিকে তারা আগোনিয়া রেকর্ডসের সাথে চুক্তি বদ্ধ হয়েছে সারা ইউরোপে তাদের দ্বিতীয় অ্যালবাম প্রকাশ করার জন্য যা আমেরিকাতে করবে আজনা অফেনসিভ। ২০১০ সালে তাদের ২য় অ্যালবাম ফ্রম দ্যা ডেভিলস টোম্ব প্রকাশিত হবে। গানের কথাতে একটা গভীর দার্শনিক প্রচেষ্টা লক্ষ্যণীয় যার উৎস হয়ত প্রোথিত নয় খ্রিস্টান পটভূমিতে, যা শিকড় হয়ত খ্রিস্টানবিরোধিতায় আছে এবং এটা তার শয়তানী দর্শনকে আরো সতেজ করে তুলেছে।
"মুহাম্মাদ বিলাপ করছে একটা ভাঙ্গা ক্ষতিকর জিনিসের মতো এবং শুধু মৃত ফিসফিস আল্লাহু আকবর !" এটা গানের লাইন ওয়েপন ব্যান্ডের যা প্রকাশ করে সরাসরি গভীর গুপ্তবিদ্যার লিরিক। তাদের গান প্রভাবিত হয়েছে মেইহেম, ডিসাইড, ভন, মরবিড এ্যাঞ্জেল, মিস্টিফার, সাম্যায়েল, এনটোম্বড, স্যাডিস্টিক এক্সিকিউয়েশন, আস্টারস হ্যামার, বোল্ট থ্রোয়ার ইত্যাদি ব্যান্ডের মাধ্যমে ভোকাল ভেটস মোনার্ক বলেন: "আমার কোন বিশেষ ধরনের ব্যবস্থা লাগে না যেমন- ক্যান্ডেল, ধূপের গন্ধ গানের কথা লেখার জন্য। আমি অনুভব করি স্বয়ং লুসিফার তার কথা বলছেন আমার আংগুলের মাধ্যমে …এটা বর্ণনা কয়ার কঠিন কারণ আমি কখনো ধারণা করিনি যে এটা কাজ করবে।"
রাজভবন (পশ্চিমবঙ্গ)
রাজভবন পশ্চিমবঙ্গের রাজ্যপালের সরকারি বাসভবন। এটি পশ্চিমবঙ্গের রাজধানী কলকাতায় অবস্থিত। ১৮০৩ সালে নির্মিত এই প্রাসাদোপম বাড়িটি পূর্বে ছিল ভারতের ভাইসরয়ের সরকারি বাসভবন। সেই সময় এর নাম ছিল গভর্নমেন্ট হাউস (বাংলায় লাটভবন)। এই বাড়ির বর্তমান অধিবাসী হলেন রাজ্যপাল মায়ানকোটে কেলাথ নারায়ণন।
১৭৯৯ সালের তদনীন্তন গভর্নর-জেনারেল লর্ড ওয়েলেসলির রাজত্বকালে গভর্নমেন্ট হাউসের ভিত্তিপ্রস্তর স্থাপন করেন। দ্য বেঙ্গল ইঞ্জিনিয়ার্স-এর ক্যাপ্টেন চার্লস ওয়াট ডার্বিশায়ারে অবস্থিত লর্ড কার্জনের পিতৃপুরুষের ভিটে কেডলেসটন হলের আদলে এই প্রাসাদের নকশা প্রস্তুত করেন। ১৮০৩ সালে এই ভবনের নির্মাণকার্য সমাপ্ত হয়। এই বছর ২৬ জানুয়ারি এক বর্ণাঢ্য বল নাচের আসরের মাধ্যমে গভর্নমেন্ট হাউসের উদ্বোধন করা হয়। এই প্রাসাদটি নির্মাণের জন্য ব্যয় হয়েছিল ১৩ লক্ষ টাকা।
বর্তমানে গুরুত্বপূর্ণ সরকারি বৈঠক ও অনুষ্ঠান অনুষ্ঠিত হয় রাজভবনে। রাষ্ট্রপতি ও প্রধানমন্ত্রী কলকাতায় এলে রাজভবনে ওঠেন।
কলকাতা পশ্চিম আন্তর্জাতিক মহানগরী
কলকাতা পশ্চিম আন্তর্জাতিক মহানগরী হাওড়া জেলায় অবস্থিত কলকাতার একটি উপনগরী। এই উপনগরীর আয়তন ৩৯০.২ একর (১.৫৭৯ বর্গকিলোমিটার)। এখানে ৬,১০০টি বাংলো, তিনটি বহুতল আবাসিক টাওয়ার, তিনটি তথ্যপ্রযুক্তি পার্ক, একটি ১৩-একর (৫৩,০০০ বর্গমিটার) আয়তনবিশিষ্ট ক্লাব, একটি ২০০-শয্যাবিশিষ্ট হাসপাতাল, দুটি বিদ্যালয়, বাজার ও বিনোদন কেন্দ্র রয়েছে। ৬ নং জাতীয় সড়ক থেকে কিছু দূরে হাওড়া-আমতা রোডের ধারে অবস্থিত কলকাতা পশ্চিম আন্তর্জাতিক মহানগরী থেকে কলকাতার কেন্দ্রস্থল বিনয়-বাদল-দীনেশ বাগের দূরত্ব ৯ কিলোমিটার (৬ মাইল) এবং কলকাতা ও হাওড়ার মধ্যে সংযোগরক্ষাকারী বিদ্যাসাগর সেতুর দূরত্ব ১২ কিলোমিটার (৭ মাইল)। এটি একটি ত্রিপাক্ষিক উদ্যোগে নির্মীয়মান প্রকল্প। এই প্রকল্পের অংশীদার হল ইন্দোনেশিয়ার সালিম ও সিপুত্রা গোষ্ঠী এবং জাকার্তা-ভিত্তিক প্রবাসী বাঙালি শিল্পপতি প্রসূন মুখোপাধ্যায়ের সংস্থা ইউনিভার্সাল সাকসেস গ্রুপ।
এই প্রকল্পটি টাউনশিপ প্রকল্পের ক্ষেত্রে ভারতের অন্যতম বৃহৎ প্রত্যক্ষ বৈদেশিক বিনিয়োগ। ২০০৬ সালের ১৫ ফেব্রুয়ারি পশ্চিমবঙ্গের মুখ্যমন্ত্রী বুদ্ধদেব ভট্টাচার্য এই প্রকল্পের ভিত্তিপ্রস্তর স্থাপন করেন। এই উপলক্ষে বক্তব্য রাখতে গিয়ে তিনি বলেন, ২,৫০০ কোটি টাকা ব্যয়ে নির্মিত এই প্রকল্প হুগলি নদীর পশ্চিম পাড়ের সামঞ্জস্যপূর্ণ বিকাশে সহায়ক হবে। অনুমান করা হচ্ছে, এই উপনগরীতে ৩৬,০০০ মানুষ বাস করতে পারবেন।
প্রকল্পটি কলকাতা মেট্রোপলিটান ডেভেলপমেন্ট অথরিটির সহযোগিতায় বাস্তবায়িত হচ্ছে। প্রোমোটারেরা দাবি করছেন, প্রকল্পের গঠনগত সৌকর্য ও আধুনিক নকশার পাশাপাশি স্থান ও পরিবেশের দিকটিও মাথায় রাখা হচ্ছে। প্রকল্পটি ২-৪ শয্যাকক্ষ-বিশিষ্ট ভূমি+১ তল ভিলা নিয়ে গঠিত। এখানে বেশ কয়েক একর সবুজের সমারোহ রাখা হচ্ছে এবং গেটেড কমিউনিটির মধ্যে ৫০০০টি ইউনিট রাখা হচ্ছে যেগুলি পার্ক, খেলার মাঠ ও বাণিজ্যিক চত্বর হিসেবে ব্যবহার করা যাবে। ২০১০ সালের মধ্যে প্রকল্পটি সমাপ্ত হওয়ার কথা।
কলকাতা ওয়েস্ট ইন্টারন্যাশানাল সিটি প্রাইভেট লিমিটেড নামে একটি যৌথ টাউনশিপ নির্মাণ কোম্পানি এই ২,৫০০ কোটি টাকার উপনগরীটি নির্মাণ করছে। সালিম ও ইউনিভার্সাল সাকসেস এই প্রকল্পের মূল বিনিয়োগকারী, সিপুত্রা নির্মাতা ও সিঙ্গাপুর-ভিত্তিক সুবর্ণ এর প্রকল্প ম্যানেজার। ১৯৮০-এর দশকের প্রথম দিকে সিপুত্রা গ্রুপ স্থাপিত হয়। পিটি সিপুত্রা লিমিটেড সিঙ্গাপুরের একটি পাবলিক লিস্টেড কোম্পানি। মারিনা স্কোয়ার, সেনেন শপিং সেন্টার, সিপুত্রা মল ও হোটেল, ওয়ার্ল্ড ট্রেড সেন্টার (জাকার্তা), বিএনআই ৪৬ টাওয়ার, বিনতারো জায়া, দ্য গার্ডেন সিটি, সিপুত্রা হ্যানয় ইন্টারন্যাশানাল সিটি ও সিত্রারায়া সুরাবায়ার মতো ইন্দোনেশিয়া ও সিঙ্গাপুরের বহু ভবন ও স্থাপনা তাদের দ্বারা নির্মিত। সালিম গ্রুপও এশিয়ার একটি অগ্রগণ্য শিল্পগোষ্ঠী। আবাসন ও বিনোদন শিল্পের সঙ্গে এই সংস্থা প্রায় ৩০ বছর ধরে যুক্ত। এরাও একাধিক হোটেল, রিসর্ট, গলফ কোর্স, আবাসন, বাণিজ্যিক ভবন, বাজারকেন্দ্র ও শিল্প এস্টেট নির্মাণ করেছে।
হাওড়া শহরের শিক্ষিত সমাজ প্রকল্পের নাম থেকে ‘কলকাতা’ শব্দটি বাদ দেওয়ার দাবি তুলেছেন। হাওড়া পৌরসংস্থা মূল শহর এলাকার সব জায়গায় জল সরবরাহ করতে না পারলেও, এই প্রকল্পের জন্য দৈনিক ২০ লক্ষ গ্যালন জল সরবরাহ করতে রাজি হয়েছে। যার ফলে পৌরসংস্থাকে সমালোচনার মুখে পড়তে হয়েছে।
ফ্রিকুয়েন্সি সিফট কিয়িং
ফ্রিকুয়েন্সি সিফট কিয়িং () এক ধরনের ফ্রিকুয়েন্সি মডুলেশন যেখানে বাহক তরঙ্গের বিচ্ছিন্ন ফ্রিকুয়েন্সির পরিবর্তন ঘটার মাধ্যমে ডিজিটাল তথ্য পাঠানো হয়। সবচেয়ে সোজা ফ্রিকুয়েন্সি সিফট কিয়িং হলো বাইনারী ফ্রিকুয়েন্সি সিফট কিয়িং। বাইনারী ফ্রিকুয়েন্সি সিফট কিয়িং একজোড়া বিচ্ছিন্ন ফ্রিকুয়েন্সি ব্যবহার করে বাইনারী তথ্য পাঠানোর কাজে। যেখানে ১কে বলা হয় মার্ক ফ্রিকুয়েন্সি ও ০-কে বলা হয় স্পেস ফ্রিকুয়েন্সি।
সংলগ্ন এফ এস কির একটা তরঙ্গগত দক্ষ রূপ হলো ন্যুনতম সিফট কিয়িং বা এম এস কে। এখানে উচ্চতম ও নিম্নতম ফ্রিকুয়েন্সির পার্থক্য বিট রেটের অর্ধেক। ওয়েভ ফর্মটা যা ০ ও ১কে প্রকাশ করে তা বাহকের পিরিয়ডের অর্ধেক। যা সবচেয়ে ছোট এফ এস কে মডুলেশন সূচক এমন ভাবে ঠিক করা হয় যেন ০ ও ১কে প্রকাশ করা তরঙ্গ লম্বাকারে থাকে। এম এস কের একটি রূপ জি এম এস কে যা জিএসএম মোবাইল মানদন্ডে ব্যবহার করা হয়। কলার আইডী ও রিমোট মিটারিং-এ এফ এস কে ব্যবহার করা হয়।
অডিও ফ্রিকুয়েন্সি সিফট কিয়িং হলো একটা মডুলেশন কৌশল যেখানে ডিজিটাল তথ্য প্রকাশ করা অডিও টোনের ফ্রিকুয়েন্সির পরিবর্তনের মাধ্যমে যা দূরালাপনী ও বেতার যন্ত্রের মাধ্যমে পাঠানো যায়। পাঠিয়ে দেওয়া তথ্য ২টি টোনে প্রকাশ করা হয়, বাইনারী ওয়ানের মাধ্যমে মার্ক ও ০-এর মাধ্যমে প্রকাশ করা হয় স্পেসকে। অডিও ফ্রিকুয়েন্সি সিফট কিয়িং ফ্রিকুয়েন্সি সিফট কিয়িং থেকে ভিন্ন ধরনের কারণ এখানে বেইস ব্যান্ড ফ্রিকুয়েন্সিতে এর মডুলেশন সম্পন্ন করা হয়। রেডিও ফ্রিকুয়েন্সি বাহকে অডিও ফ্রিকুয়েন্সি সিফট কিয়িং -এর মাধ্যমে মডুলেটেড সংকেত ব্যবহার করা হয় যেখানে প্রচলিত কৌশল এফ এম ও এ এম ব্যবহার করা হয়।
ফ্লোর জ্যানসেন
ফ্লোর জ্যানসেন একজন ডাচ্‌ গায়িকা, যিনি ১৯৮১ সালের ২১শে ফেব্রুয়ারি জন্মগ্রহণ করেন। তিনি সিম্ফোনিক মেটাল ব্যান্ড আফটার এভারের মূল গায়িকা ছিলেন যা ২০০৯ সালে ভেঙ্গে যায়।তিনি বর্তমানে রিভ্যাম্প ব্যান্ডের মূল গায়িকা।
মাত্র ১৬ বছর বয়সে তিনি অ্যাপলোক্ল্যাইপ্স ব্যান্ডে যোগ দেন যা আফটার ফরএভার ব্যান্ডের পূর্ব নাম।তার একই রক ও ক্ল্যাসিক্যাল গান গাওয়ার ক্ষমতা তাকে মেটাল দুনিয়ার জনপ্রিয় গায়িকাতে পরিণত করে। ২০০২ সালে মার্ক জ্যানসেন ব্যান্ডটা ত্যাগ করলে তিনি গানের কথা ও গায়িকার মূল দায়িত্ব নেন। ১৯৯৯ সালে ডাচ রক একাডেমীতে তিনি যোগ দেন পড়তে ও তিন বছর পর সংগীত বিদ্যালয়ে যোগ পড়েন। তিনি সংগীত থিয়েটার সম্পর্কে পড়েন ও অপেরা বিষয়ে এক বছর পড়েন। পরে ওয়ানা বি আ স্টার নামের একটি কোর্সে খুলে তিনি নিজেই শিক্ষা দিতে থাকেন। জ্যানসেন বাঁশি, পিয়ানো ও গিটার বাজাতে পারেন এবং তার গলার সীমা সোপরানো স্তরের। ১৬ই জুন ২০০৯ সালে ফ্লোর জ্যানসেন ঘোষণা দেন নতুন ব্যান্ড করার এবং মাইস্পেসের মাধ্যমে জানান যে ব্যান্ডের নাম হবে রিভ্যাম্প।
বাই পোলার এনকোডিং
টেলিযোগাযোগ ক্ষেত্রে বাই পোলার এনকোডিং হলো এক প্রকারের লাইন কোড (ডিজিটাল কোড এনকোডিং করার একটি উপায় যার ফলে তথ্য প্রেরণের সময় তথ্য হারানোর সম্ভাবনা কমে যায়)। ডিওবাইনারী সংকেত এরকম একটি এনকোডিং।
ইউনিপোলার এনকোডিং-এ বাইনারী ০ কে শূণ্য বিভব হিসেবে দেখা হয়। বাইনারী ১ কে ধনাত্নক ও ঋণাত্নক বিভব হিসেবে ধরা হয়। এটা ডিসি সংকেতকে তাই প্রতিরোধ করে যেহেতু ধনাত্নক ও ঋণাত্নক বিভবের গড় শূণ্য। সামান্য বা কোন ডিসি উপাদান না থাকা তাই একটা সুবিধাই, কারণ অনেক দূরে তথ্য প্রেরণের তার ব্যবহার করা হতে পারে ও রিপিটার ধরনের যন্ত্র ব্যবহার যাবে ক্ষমতা পরিবহনে মাধ্যমিক যন্ত্রের কাছে। ডিকোডিং বর্তনীতে পৌছার আগেই তাই ডিসি উপাদানকে বাদ দেয়া যায় সস্তায় ও সহজে।
নন রিটার্ন টু জিরোতে বাইপোলার এনকোডিং ব্যবহার করা ভাল যেখানে সংকেত বিবর্তন দরকার হয় রিসিভার ও ট্রান্সমিটারের মাঝে সামঞ্জস্য রাখার জন্য। ব্যান্ডের বাইরের ধরনের যোগাযোগ অন্যান্য সিস্টেমে দরকার বা ফ্রেম সিনক্রোনাইজেশন ব্যবহার করতে পারে যা কোন তথ্য পরিবহন করবে না। এই ধরনের বিকল্প ব্যবস্থায় দরকার যথাক্রমে হয়ত একটি অতিরিক্ত তথ্যপ্রেরণ মাধ্যম ক্লক সংকেতের জন্য অথবা ওভারহেডের কারণে সম্পাদনার ক্ষতি। বাই পোলার এনকোডিং হলো মাঝে মাঝে একটি ভালো আপোস, একটা ঘটা কোন বিবর্তনের ক্ষতি করবে না, যাইহোক দীর্ঘ সিকোয়েন্সের শুন্য একটি এখনো একটা ব্যাপার। দীর্ঘ সিকোয়েন্সের শূন্য কোন বিবর্তন ঘটায় না ও সিনক্রোনাইযেশনের ক্ষতি ঘটায়।
কলকাতা (দ্ব্যর্থতা নিরসন)
কলকাতা শব্দটি দ্বারা নিম্নোল্লিখিত নিবন্ধগুলি বোঝান যেতে পারে।
ডিডো
ডিডো ফ্লোরিয়ান ক্লাউড ডা বোনেভিল্লে ওমেরি আর্মস্ট্রং () একজন ইংলিশ গায়িকা ও সংগীত লেখিকা যিনি ডিডো নামেই বেশি পরিচিত। তার গান থ্যাঙ্ক ইউ এমিনেমের ২০০০ সালের জনপ্রিয় গান স্টানে ব্যবহার হোয়ার পর তিনি সারা বিশ্বে পরিচিত হয়ে ওঠেন। ১৯৯৯ সালে তার ডেব্যু অ্যালবাম নো এ্যাঞ্জেল প্রায় ২১ মিলিয়ন কপি বিক্রি হয় এবং বেশ কিছু পুরস্কার জিতে নেন তিনি। ২০০৩ সালে তার অ্যালবাম লাইফ ফর রেন্টও ব্যবসা সফল হয় এবং সারা বিশ্বে প্রায় ১২ মিলিয়ন কপি বিক্রি হয়। ২০০৮ সালে তার অ্যালবাম সেইফ ট্রিপ হোম সমালোচকদের কাছে প্রশংসিত হয়। বিলবোর্ড ২০০ তে তিনি ৯৮তম স্থানে চলে আসেন ঐ দশকের সফল শিল্পীদের তালিকাতে।
ডিডো ১৯৭১ সালের ২৫শে ডিসেম্বর জন্মগ্রহণ করেন ফ্লোরিয়ান ক্লাউড ডা বোনেভিল্লে আর্মস্ট্রং নামে লন্ডনের কিংস্টোনে। তার মা ক্লারি ছিলেন একজন ফেঞ্চ কবি ও বাবা উইলিয়াম ও মেরি আর্মস্টং ছিলেন আইরিশ প্রকাশক ও সাবেক ব্যবস্থাপনা পরিচালক সিডজউইক এ্যান্ড জ্যাকশনের। ডিডো হলো তার মঞ্চের নাম বা ডাক নাম।
ডিডো থ্রনহিল প্রাথমিক স্কুল, ওয়েস্টমিনিস্টার স্কুল, সিটিওব লন্ডন গার্লস স্কুলে পড়াশোনা করেন। মাত্র ৫ বছর বয়সে তিনি স্কুলে একটি রেকর্ডার চুরি করেন। তারপর লন্ডনের গিল্ডহোল স্কুল অব মিউজিক এ্যান্ড ড্রামাতে তার বাবা-মা তাকে ভর্তি করে দেন। সেখানে তিনি পিয়ানো, ভায়োলিন ও রেকর্ডার বাজাতে শেখেন। তিনি ইউনিভার্সিটি অব লন্ডনে আইন পড়তে ভর্তি হন। তবে পড়া শেষ করার আগেই তিনি গানের জীবনে ব্যস্ত হয়ে পড়েন ও আর পড়াশোনা এগিয়ে নেননি। ১৯৯৯ সালে তার নো এ্যাঞ্জেল অ্যালবাম প্রকাশের পর প্রচারণার কাজে ডিডো অনেক সফর করেন এবং তারপর তার প্রেমিক বিনোদন আইনজীবি বব পেইজের সাথে দীর্ঘ ৭ বছরের সম্পর্ক চুকিয়ে ফেলেন। তার এই বিচ্ছেদকে তিনি বলেন সব দিক থেকে মুক্ত মানুষ হওয়া ও শুধু বন্ধু হয়ে থাকা।নো অ্যাঞ্জেল অ্যালবামের অনেক গান তাকে নিয়ে লেখা। ডিডোর মতে থ্যাঙ্ক ইউ গানটি তার বিচ্ছেদের পরে অনেকটা পাগলামি ধরনের হয়ে ওঠে সেসময় ।ডিডো আর্সেনাল এফ সির একজন পাড় ভক্ত ও বাবার সাথে স্টেডিয়ামে যেয়ে খেলা দেখেন। তিনি সংক্ষিপ্ত ডেটও করেছেন আর্সেনালের খেলোয়াড় সোল ক্যাম্পবেলের সাথে।
রাগনারক
রাগনারক একটি নরওয়েজিয়ান ব্ল্যাক মেটাল ব্যান্ড। ১৯৯৪ সালে নরওয়ের সার্পসবুর্গ শহরে জার্ভ ও জন্থো ব্যান্ডটি গঠন করে তাদের আগের ব্যান্ড থথ ত্যাগ করে। রাগনারক শব্দের অর্থ নর্স পুরাণ অনুযায়ী ভবিষতে ঈশ্বরের যুদ্ধ। ১৯৯৫ সালে তাদের প্রথম অ্যালবাম ন্যাটতাফার বের হয়। তাদের গানের কথায় স্যাটানিজম, পাগানিজম, ভাইকিংস ও খ্রিস্টান বিরোধিতা লক্ষণীয়।
১৯৯৭ সালে তাদের ২য় অ্যালবাম অ্যা্রাইজিং রিলম বের হয় যেখানে ডিমু বরগীর ব্যান্ডের শাগরাথ কি-বোর্ড বাজান। ২০০৪ সালে তাদের অ্যালবাম ব্ল্যাক ডোর মিরাকল বের হয় রিগেইন রেকর্ডস থেকে যার ফলাফলে তারা ও তাদের ভক্তরা সন্তুষ্ট হয়। অনেক লাইন আপ পরিবর্তন হওয়ার পর এখন পুরাতন সদস্য ড্রামার জোনথোই শুধু আছে। ২০১০ সালে তাদের নতুন অ্যালবাম কালেকটরস অব দ্যা কিং বের হয় রিগেইন রেকর্ডস থেকে।
অ্যানেত্তে অলজোন
আনেত্তে অলজোন একজন সুইডিশ শিল্পী যিনি ১৯৭১ সালের ২১শে জুন জন্ম গ্রহণ করেন; তিনি মূলত পরিচিত সুইডিশ পাওয়ার মেটাল ব্যান্ড নাইটউইশ-এর মূল ভোকাল হিসেবে। তিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। তার গলার সীমা সোপরানো স্তরের। তিনি উইথইন টেম্পটেশন ব্যান্ডের শ্যারন ডেন আদেলের ও ইপিকা ব্যান্ডের সিমোনে সিমোনেরে একজন ভক্ত। ২০০৭ সালের প্রথমদিকে তিনি নাইটউইশ ব্যান্ডে যোগ দেন মূল গায়িকা হিসেবে। প্রায় ২০০০ প্রার্থী থেকে তিনি নির্বাচিত হন।
আনেত্তে অলজোন একটি সঙ্গীত পরিবারে জন্মগ্রহণ করেন ও ছোটবেলা থেকেই গান গাইছেন। তার মা তাকে জোর করে ওবোয় বাজাতে বলেছিলেন ৮ বছর ধরে।তিনি তার মায়ের ব্যান্ডের সাথে সফর করতেন ও মাঝে মাঝে গাইতেন তাদের সাথে।পরে তিনি বিভিন্ন ট্যালেন্ট শোতে অংশ নিতেন ও তাদের থেকে নানা প্রশংসার স্বীকৃতি লাভ করেন। মাত্র ১৭ বছর বয়সে তিনি একটি ব্যান্ডে যোগ দেন যার নাম টেক কাভার, যারা মূলত নানা ব্যান্ডের গান কাভার করত। এটা ছিল অল্প সময়ের জন্য তার পরে তিনি নানা ব্যান্ডের সাথে কাজ করেন। ২১ বছর বয়সে তিনি গ্রান্সল্যান্ড নামের রক ব্যান্ডে যোগ দেন। তিনি বিভিন্ন ব্যান্ডের সাথে কোরাস গান গাইতেন ও বিয়েতে গান করতেন। তিনি কন্সপাইরেসি নামের একটি অ্যালবামে অংশ নেন মাইকেল বরম্যানের সাথে। কোপেনহেগেন কনজারভেটরিতে তিনি তার গানের শিক্ষা লাভ করেন প্রাথমিক সময়ে একজন ব্যাক্তিগত শিক্ষকের সহযোগিতায়।ম্যলমো সঙ্গীত বিশ্ববিদ্যালয়ে একজন ব্যাক্তিগত শিক্ষকের কাছে তিনি বর্তমানে পড়ালেখা করছেন যখন দরকার হয়।
ডার্ক প্যাসন প্লে নামের অ্যালবামে তিনি প্রথম নাইটউইশ ব্যান্ডের সাথে গান করেন। এটা বের হওয়ার সাথে সাথেই অ্যালবামটি জার্মানি, ক্রোয়েশিয়া, ফিনল্যান্ড, সুইজারল্যান্ড ও হাঙ্গেরীতে প্রথম অবস্থানে চলে আসে ও আমেরিকাসহ ১৬টি দেশের শীর্ষ ১০০ গানের তালিকাতে চলে আসে। সারা বিশ্বে তা ১.৫ মিলিয়ন কপি বিক্রি হয়।
নাইটউইশ
নাইটউইশ ফিনল্যান্ডের একটি সিম্ফোনিক পাওয়ার মেটাল ব্যান্ড ১৯৯৬ সালে যা গিটারিস্ট এম্পু ভিরনেন ,সাবেক ভোকাল টারজা টুরুনেন, কি-বোর্ডিস্ট টমাস হলোপেইনেনের মাধ্যমে গঠিত হয়। ব্যান্ডটি প্রায় ১৫ মিলিয়নের মতো অ্যালবাম, ডিভিডি ও অনলাইন সামগ্রী বিক্রি করেন। ১৯৯৭ সালে প্রকাশিত তাদের একক গান দ্যা কার্পেন্টার ও তাদের প্রথম অ্যালবাম অ্যাঞ্জেলস ফল ফার্স্ট জন্য তারা তাদের নিজ দেশে বিখ্যাত ছিল, কিন্তু তারা সারা পৃথিবীতে খ্যাতি পায় ওসেনবর্ন, উইশমাস্টার ও সেঞ্চুরি চাইল্ড অ্যালবামের জন্য যা ১৯৯৮, ২০০০ ও ২০০২ সালে প্রকাশিত হয়। ২০০৪ সালের অ্যালবাম ওয়ান্স ১.২ মিলিয়ন কপি বিক্রি হয় ও আমেরিকার এমটিভিতে তাদের গান প্রচারিত হয়। একক গান উইশ আই হ্যাড অ্যাঞ্জেল আমেরিকান সিনেমার সাউন্ডট্র্যাক হিসেবে প্রকাশিত হয়।
ভোকাল টুরুনেনের পরিবর্তে ২০০৭ সালের মে মাসে দলে যোগ দেন অ্যানেত্তে অলজোন যিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। সেই বছরের শরৎকালে তাদের ডার্ক প্যাসন প্লে নামের অ্যালবাম বের হয় ও তা সারা বিশ্বে ১.৫ মিলিয়ন কপি বিক্রি হয়।
প্যারামোর
প্যারামোর একটি আমেরিকান রক ব্যান্ড যা ২০০৪ সালে টেনেসির ফ্রাঙ্কলিনে গঠিত হয়। ব্যান্ডের সদস্যরা হচ্ছেন ভোকাল হেইলেই উইলিয়ামস, লিড গিটারিস্ট জোস ফাররো, বেজিস্ট জেরেমি ডেভিস,ড্রামার জ্যাক ফাররো ও রিদম গিটারিস্ট টেইলর ইয়র্ক।
দলটি তাদের ডেব্যু অ্যালবাম অল উই নো ইজ ফলিং ২০০৫ সালে মুক্তি পায় ও ২০০৭ সালে তাদের ২য় অ্যালবাম রায়ট মুক্তি পায় যা আমেরিকাতে প্লাটিনাম ও অস্ট্রেলিয়া, কানাডা, নিউজিল্যান্ড ও ইংল্যান্ডে গোল্ড সনদ পায়। প্যারামোরের ৩য় অ্যালবাম ব্র্যান্ড নিউ আইস ২০০৯ সালের ২৯শে সেপ্টেম্বর বের হয় যা ছিল তাদের সবচেয়ে সফল অ্যালবাম।
২০০২ সালে মাত্র তের বছর বয়সে হেইলেই উইলিয়ামস মিসিসিপি থেকে টেনেসিতে চলে আসে ও যেখানে সে হাই স্কুলে দু’ভাই জোস ফারো ও জ্যাক ফারোর দেখা পায়।ব্রেট ম্যানিং-এর কাছে তিনি ভোকালের তালিম নিতে থাকেন আসার কিছু পরেই।ব্যান্ডটা আনুষ্ঠানিকভাবে ২০০৪ সালে গঠিত হয়।
২০০৫ সালের ১৪ই জুলাই তাদের প্রথম অ্যালবাম অল উই নো ইজ ফলিং মুক্তি পায় ও বিলবোর্ডের ৩০তম স্থান পায়। প্যারামোর তাদের প্রথম একক গান প্রেসার বের করে ঐ অ্যালবাম থেকে ও ভিডিও বানায়। কিন্তু তা ব্যর্থ হয় শ্রোতাদের মনোযোগ আকর্ষণ করতে। ২০০৭ সালের জানুয়ারীতে তাদের অ্যালবাম রায়টের কাজ শুরু করে যা জুনের ১২ তারিখে প্রকাশিত হয়। এই অ্যালবামটি বিলবোর্ডে ২০তম ও ইংল্যান্ডে ২৪ তম স্থান পায় এবং আমেরিকাতে প্রথম সপ্তাহে ৪৪০০০ কপি বিক্রি হয়। ১১ অক্টোবর ২০০৭ সালে প্যারামোরের মিউজিক ভিডিও ক্র্যাশক্র্যাশক্র্যাশ আমেরিকাতে মুক্তি পায় রায়ট অ্যালবাম থেকে পরবর্তী একক গান হিসেবে। এই ভিডিওতে দেখা যায় একটা খোলা মরুভূমিতে প্যারামোর ব্যান্ডের ওপর গোয়েন্দাগিরি করা হচ্ছে ও পরে তাদের বাদ্যযন্ত্র ভেঙ্গে ফেলা হয়। ১৯শে নভেম্বর এই গানটা আমেরিকাতে প্রকাশিত হয় ও ১২ই নভেম্বর ইংল্যান্ডে প্রকাশিত হয়।
প্যারামোর ২০০৮ সালে ৫০তম গ্রামি অ্যাডওয়ার্ডে সেরা নতুন শিল্পী হিসেবে পুরস্কারের জন্য মনোনীত হয়। কিন্তু এ্যামি ওয়াইন হাউজের কাছে পরাজিত হয়। হেইলেই উইলিয়ামস ব্যান্ডটি মেয়ে ভিত্তিক প্রসঙ্গে বলেন যে প্যারামোর মেয়ে প্রধান ব্যান্ড না এবং এটা গান করে মানুষ যাতে সংগীত পছন্দ করে, এজন্য না যে লোকেরা আমার যৌনতা নিয়ে কথা বলবে। প্যারামোর এমটিভির জন্য আনপ্লাগড কনসার্টে অংশ নেয়। ২০১০ সালে মে মাসে তারা ঘোষণা করে যে তারা নভেম্বরে সংক্ষিপ্ত সময়ের জন্য ইংল্যান্ড সফরে যাবে।
উইথইন টেম্পটেশন
উইথইন টেম্পটেশন একটি ডাচ মেটাল ব্যান্ড যা ১৯৯৬ সালে গঠিত হয় ভোকাল শ্যারেন ডেন আদেল ও গিটারিস্ট রবার্ট ওয়েস্টারহল্টের মাধ্যমে। তারা সিম্ফোনিক মেটাল ও গোথিক মেটাল ব্যান্ড বলে বর্ণনা করা হলেও শ্যারন ডেন আদেল বলেন যে তারা সিম্ফোনিক রক ব্যান্ড। তাদের প্রথম অ্যালবাম এন্টার প্রকাশের পর তারা আন্ডারগ্রাউন্ডে বিখ্যাত হয়ে ওঠেন। ২০০১ সালে তারা সাধারণ মানুষের কাছে পরিচিত হয়ে ওঠেন তাদের মাদার আর্থ অ্যালবামের আইস কুইন গান দিয়ে যা ডাচ চার্টের ২য় স্থান পায়। তাদের পরবর্তী অ্যালবাম সাইলেন্ট ফোর্স চার্টে ১ম স্থান পায় যা তাদের সর্বশেষ অ্যালবাম দ্যা হার্ট অব এভরিথিং্যের জন্যও সত্য। ২০০৮ সালে তারা একটি লাইভ ডিভিডি ও সিডি প্রকাশ করে যার নাম ব্ল্যাক সিম্ফোনি যা মেট্রো পোল অর্কেস্ট্রায় ধারণ করা হয়। ২০০৯ সালে তাদের এন অ্যাকুস্টিক নাইট ইন থিয়েটার অ্যালবাম বের হয়।
রবার্ট ওয়েস্টারহল্টের তার পুরানো ব্যান্ড দ্যা সার্কেল ছেড়ে এই ব্যান্ড করেন তার দীর্ঘদিনের পার্টনার শ্যারেন ডেন আদেলের সঙ্গে। ২০০৮ সালে ৫ই আগস্ট তাদের অ্যালবাম মাদার আর্থ ও সাইলেন্ট ফোর্স মুক্তি পায় প্রথমবারের মতো আমেরিকায় রোডরানার রেকর্ডসের মাধ্যমে। তাদের অ্যান অ্যাকুস্টিক নাইট ইন থিয়েটার অ্যালবামটি ইউটোপিয়া নামের একক গানের সাথে মুক্তি পায় ও সারা বিশ্বে সেটা ৫৪ লাখ কপি বিক্রি হয়। তাদের গান হোয়াট আই হ্যাভ ডান গিটার হিরো-ওয়ার্ল্ড ট্যুরে পাওয়া যাচ্ছে। ২০০৭ সালে তারা প্রথম বারের মতো আমেরিকা সফর করে ও প্রায় ১৩টি স্থানে গান পরিবেশন করে যা বোস্টন শহরে শুরু হয়ে শেষ হয় অ্যা্রিযোনাতে।
দশা মড্যুলেশন
দশা মড্যুলেশন (পিএম) এক ধরনের মডুলেশন যা বাহক তরঙ্গের দশার তাৎক্ষণিক পরিবর্তনকে প্রকাশ করে। ফ্রিকুয়েন্সি মড্যুলেশনের (এফএম) মতো দশা মড্যুলেশন অতটা ব্যবহৃত হয় না। কারণ হিসেবে বলা যায় এতে জটিল গ্রাহক যন্ত্রাংশ লাগে ও দ্ব্যর্থতাবোধক সমস্যা দেখা যেতে পারে মান নির্ণয়ে যেমন দশা +১৮০° থেকে -১৮০° পর্যন্ত পরিবর্তিত হতে পারে।
ধরা যাক, যে সংকেতটি পাঠাতে হবে (মডুলেটিং সংকেত) তা হলো formula_1 বাহক সংকেত হলোঃ
এখন মডুলেটেড সংকেতটি হলোঃ
এখানে আমরা বুঝতে পারি যে কিভাবে দশার পরিবর্তন ঘটছে। এখানে বাহকের ফ্রিকুয়েন্সির পরিবর্তনও ঘটছে। তাই আমরা একে এক ধরনের ফ্রিকুয়েন্সি মড্যুলেশন বলতে পারি।
দশা মড্যুলেশনের তরঙ্গের মতো আচরণ ব্যাখা করা কঠিন, তবে আমরা গাণিতিকভাবে আমরা ২টি ব্যাপার দেখতে পাইঃ
যেখানে, formula_5 এবং formula_6 হলো মড্যুলেশন সূচক। এটাকে পি এমের জন্য কারশনের নীতি বলে।
মড্যুলেশন সূচক হলো মডুলেটেড চলক কতটা তার মডুলেশন বিহীন স্তরে পরিবর্তিত হতে পারে তার পরিমাপ। এটা বাহক সংকেতের দশার সাথে সাথে পরিবর্তিত হয়।
formula_8 হলো শীর্ষ দশা পরিবর্তন।
অন অফ কিয়িং
অন অফ কিয়িং (ওওকে) হলো এক ধরনের মড্যুলেশন যা বাহক সংকেতে ডিজিটাল তথ্যের উপস্থিতি যা অনুপস্থিতিকে নির্দেশ করে। সোজা কথায় একটি নির্দিষ্ট সময়ের বাহকের উপস্থিতির জন্য বাইনারী এক ও নির্দিষ্ট সময়ের বাহকের অনুপস্থিতির জন্য বাইনারী শুন্য ধরা হয়। অনেক ক্ষেত্রে আরো অন্য তথ্যও সন্নিবেশিত থাকে।এটা আসলে ইউনিপোলার এনকোডিং-এর বিপরীত ব্যাপার।
অন অফ কিয়িং রেডিও ফ্রিকুয়েন্সির ওপরে মোর্স কোড পাঠানোর একটা কৌশল যদিও যেকোন ডিজিটাল এনকোডিং ব্যবহার করা যেতে পারে। আই এস এম ব্র্যান্ডে অন অফ কিয়িং ব্যবহার করা হয় এক কম্পিউটার থেকে আরেকটিতে তথ্য পাঠাতে। অন অফ কিয়িং খুব বেশি দক্ষ ব্যাপার না কারণ বাহক সংকেতের মানের পরিবর্তন ঘটে খুব।ছোট থেকে মাঝারি গতির সিগণ্যালিং-এ এটা ব্যবহার করা হয়ে থাকে। মাঝারি উচ্চ গতির সিগণ্যালিং-এ ফ্রিকুয়েন্সি সিফট কিয়িং ব্যবহার করা হয়। রেডিও ফ্রিকুয়েন্সি বাহক তরঙ্গে অন অফ কিয়িং ব্যবহার করা হয় অপটিক্যাল যোগাযোগ মাধ্যমে। বিমান চলাচলে মনুষ্যবিহীন এয়ারপোর্টে পাইলট রানওয়ের বাতি জ্বালাতে এটা ব্যবহার করতে পারে।
শ্যারন ডেন আদেল
শ্যারন ডেন আদেল একজন ডাচ গায়িকা যিনি হল্যান্ডের সিম্ফোনিক রক ব্যান্ড উইথইন টেম্পটেশন-এর মূল ভোকাল। তিনি মাত্র ১৩ বছর বয়স থেকে গান গাইছেন যা প্রথমে ছিল ব্লুজ রক ব্যান্ড ক্যাসিরোতে এবং রবার্ট ওয়েস্টারহল্ট ১৯৯৬ সালে উইথইন টেম্পটেশন গঠন করেন। তার জন্ম ১৯৭৪ সালের ১২ই জুলাই।
তার ছেলেবন্ধু রবার্ট ওয়েস্টারহল্টকে সঙ্গে নিয়ে শ্যারন ডেন আদেল তাদের ব্যান্ড উইথইন টেম্পটেশন গঠন করেন। তিনি তাদের কাজকে মহাকাব্যিক ও নাটকীয় বলে বর্ণনা করেন। প্রাতিষ্ঠানিক কোন শিক্ষা না থাকলেও তার গান ব্যান্ডের মূল চালিকাশক্তি। মেজ্জো সোপরানো স্তরে গান করলেও তার গলা আসলে হালকা ধরনের ও গানের কথা তার গলার সীমাকে পরিবর্তন করে। শ্যারন একটি ফ্যাশন কোম্পানীতে কাজ করত গানের জগতে আসার আগে।তার গান আইস কুইন জনপ্রিয় হওয়ার পর তিনি তার ফ্যাশন কোম্পানীর কাজ ছেড়ে দেন। তার ফ্যাশন জগতের অভিজ্ঞতাকে তিনি তার পোশাক পরিধানে ও ব্যান্ডের পোষাকের ব্যাপারে প্রয়োগ করেন।
ইভা লুনা নামের তার ও তার ছেলেবন্ধুর একটি মেয়ে আছে যে ২০০৫ সালের ৭ই ডিসেম্বর জন্মগ্রহণ করে।দ্যা সাইলেন্ট ফোর্স সফরের সময় তিনি গর্ভবতী হন। হাপলো ও লোলা নামের ২টি বিড়াল নিয়ে তারা হল্যান্ডের হিলভারসামে বাস করেন। ২০০৯ সালের ৫ই ফেব্রুয়ারি শ্যারন ঘোষণা করেন তিনি আবার গর্ভবতী হয়ে পড়েছেন। ২০০৯ সালের ১লা জুন তার ছেলে রবিন আইডেন ওয়েস্টারহোল্ট জন্ম নেয়। ৩২ সপ্তাহ ৬দিনের মাথায় সে জন্ম নেয় অপরিপক্ক অবস্থায়।
অ্যামি লি
অ্যামি লাইন হার্টজলার একজন আমেরিকান গায়িকা, সঙ্গীত রচয়িতা ও ক্ল্যাসিক্যাল পিয়ানোবাদক যার জন্ম ১৯৮১ সালের ১৩ই ডিসেম্বর। তিনি সহকারী প্রতিষ্ঠাতা ও মূল গায়িকা রক ব্যান্ড ইভানেসেন্স-এর। তার সঙ্গীত ভুবনের অণুপ্রেরণা হলেন মোজার্ট থেকে আধুনিক কালের বজর্ক, টরি আমোস, ড্যানি ইলফ ম্যান ও প্লাম্ব।
তার বাবা জন লি ছিলেন একজন ডিস্ক জকি ও টেলিভিশন ব্যাক্তিত্ব ও মার নাম ছিল সারা কারগিল। ক্যারি ও লরি নামের তার দুইজন বোন ছিল ও রবি নামের একজন ভাই ছিল।একটি দুরারোগ্য রোগে আক্রান্ত হয়ে ১৯৮৭ সালে তার একটি ছোট বোন ৩ বছর বয়সে মারা যায়। হ্যালো গানটি যা ফলেন অ্যালবামের ও দ্যা ওপেন ডোর অ্যালবামের লাইক ইউ গান দু’টি তার বোনকে উদ্দেশ্য করে লেখা হয়। তিনি নয় বছর ধরে পিয়ানো শেখেন। তার পরিবার নানা স্থানে ভ্রমণ করে ফ্লোরিডা থেকে ইলিনোয়িস পর্যন্ত এবং আরকানাসের লিটল রকে তারা স্থায়ী হয়। তিনি মিডল টেনিসি স্টেট বিশ্ববিদ্যালয়ে গানের তত্ত্ব ও গঠন সম্পর্কে সংক্ষিপ্ত শিক্ষা লাভ করেন এবং পরে ইভানেসেন্স ব্যান্ডে মনোযোগ দিতে গিয়ে পড়াশোনার ইতি টানেন।
মাচ মিউজিক নামের একটি সরাসরি গানের অনুষ্ঠানে ২০০৭ সালের ৯ই জানুয়ারি তিনি স্বীকার করেন আগের দিন তিনি বাগদান সেরে ফেলেছেন। জোস হার্টজলার নামের একজন থেরাপিস্ট ও দীর্ঘদিনের বন্ধু তাকে প্রস্তাব করেন। পরে এক সাক্ষাৎকারে তিনি বলেন যে গুড এ্যানাফ ও ব্রিং মি টু দ্যা লাইফ গান ২টি তাকে উদ্দেশ্য করে করা হয়েছে। ৬ই জানুয়ারি ২০০৭ সালে তারা বিয়ে সম্পন্ন করেন ও তাদের মধুচন্দ্রিমা সম্পন্ন হয় বাহামা দ্বীপ পুঞ্জের কাছে। পরে তিনি বলেন এখন তিনি দাপ্তরিকভাবে মিসেস অ্যামি হার্টজলার।
স্পেস মড্যুলেশন
স্পেস মডুলেশন এক ধরনের রেডিও অ্যাম্পলিচ্যুড মড্যুলেশন কৌশল যা যন্ত্রপাতির ল্যান্ডিং সিস্টেমে ব্যবহার করা হয় যেখানে ত্রিমাত্রিক স্থানে নানা গভীরতার মড্যুলেশন বানানোর জন্য একাধিক রেডিও এ্যান্টেনা ব্যবহার করা হয় বিভিন্ন রেডিও ফ্রিকুয়েন্সি ক্ষমতার ও দশার। এই মড্যুলেশন কৌশল অন্যান্য ট্রান্সমিটারে ব্যবহৃত অন্তঃস্থ মড্যুলেশন থেকে ভিন্ন যেখানে দু’টি স্বতন্ত্র সংকেতের দশা ও ক্ষমতাকে বাতাসে মেশানো হয় মড্যুলেটর ছাড়া।
একটি উড়োজাহাজ আইএলএস রিসিভারের ধারণের বিভাগটি নানা গভীরতার মড্যুলেশন শনাক্ত করতে পারে।
আইএলএস ২টি রেডিও ফ্রিকুয়েন্সির সংকেত ব্যবহার করে, একটি হলো প্রত্যেক গ্রাউন্ড স্টেশনের জন্য (প্রায় ১১০ MHz এলএলজ-এর জন্য এবং ৩৩০ MHz জিপির জন্য) ২টি অ্যাম্পলিচ্যুড মড্যুলেটেড সংকেত (৯০ Hz এবং ১৫০ Hz) পাঠানোর জন্য যা লোকালাইজারের মধ্য দিয়ে যায়। এই সংকেতই রানওয়ে থেকে বিমানের দিকে যায় ও উড়োজাহাজ এটা ব্যবহার করে ল্যান্ডিং-এর জন্য।
মড্যুলেশন গভীরতা ৯০ Hz এবং ১৫০ Hz সংকেতগুলোর পরিবর্তিত হয় উড়োজাহাজের অবস্থান চূড়ান্ত স্থান হতে পরিবর্তনের সাথে সাথে। উড়োজাহাজ সঠিক পথে থাকলে মড্যুলেশন গভীরতার মান শুন্য হয়।
ইরানে লিঙ্গপরিবর্তন
ইরানে ১৯৭৯ সালে ইসলামিক বিপ্লবের আগে লিঙ্গপরিবর্তন প্রবণতা সরকার স্বীকার করেনি।আশির দশকের মাঝামাঝিতে সরকার লিঙ্গপরিবর্তনকারীদের স্বীকার করে ও তাদের শল্যচিকিৎসার অণুমোদন দেয়।২০০৮ সালের মধ্যে ইরান বিশ্বের অন্য দেশগুলোর চেয়ে অনেক বেশি এ জাতীয় শল্যচিকিৎসা করে একমাত্র থাইল্যান্ডই শুধু তাদের চেয়ে এগিয়ে থাকে।যাদের সাহায্য প্রয়োজন তাদেরকে সরকার অর্ধেক টাকা দেয় শল্যচিকিসাৎর জন্য ও তা জন্ম সনদে লেখা থাকে। 
১৯৬৩ সালে ইরানের আয়াতুল্লাহ রহোল্লাহ খোমেনী তার লেখা এক বইয়ে বলেন যে লিঙ্গপরিবর্তন ইসলামবিরোধী নয়।সে সময় আয়াতুল্লাহ ছিলেন যুগান্তকারী, শাহবিরোধী বিপ্লবী এবং তার এই ফতোয়া সে সময়ের রাজকীয় সরকার কোন আমলে নেয় নি ও তাদের এই বিষয়ে কোন নীতি ছিল না । 
১৯৭৯ সালের বিপ্লবের পর ইরানে নতুন ধর্মীয় সরকার আসে যারা লিঙ্গপরিবর্তনকে পুরুষ সমকামী ও স্ত্রী সমকামীদের কাতারে ফেলে এটা নিষিদ্ধ করে ও এর জন্য মৃত্যুদন্ডের বিধান রাখে।
লিঙ্গপরিবর্তনের স্বপক্ষে প্রথম প্রচারণা চালান ফেরেয়দুন নামের একজন পুরুষ যিনি মেয়ে হয়ে যান লিঙ্গপরিবর্তন করে মারইয়াম হাতুন মোল্কারা নাম ধারণ করে। বিপ্লবের আগে তিনি মেয়ে হয়ে যান কিন্তু তিনি শল্যচিকিৎসার কোন চেষ্টা করেননি।পরে তিনি ধর্মীয় অণুমোদন চান। ১৯৭৫ সালে থেকে তিনি আয়াতুল্লাহ কাছে বার বার চিঠি লিখতে থাকেন যিনি ঐ বিপ্লবের নেতা ছিলেন ও নির্বাচিত হয়েছিলেন। বিপ্লবের পর তিনি চাকরিচ্যুত হন ও তাকে জোর করে হরমোন ইঞ্জেকশন দেয়া হতে থাকে।তিনি কারারুদ্ধও হন। পরে তিনি মুক্তিপান তার পরিচিত ব্যক্তিদের মাধ্যমে ও লবিং চালাতে থাকেন নেতাদের কাছে।তিনি খোমেনীর সাথে দেখা করতে যান। তখন তার রক্ষীরে তাকে থামান ও মারতে থাকে। পরে আয়াতুল্লাহ তাকে এক চিঠির মাধ্যমে বিষয়টির বৈধতা দান করেন। এ ধরনের শল্যচিকিৎসার পক্ষে ফতোয়া হিসেবে চিঠিটিকে চিহ্নিত করা হয়। 
কিছু অল্প সংখ্যক ইরানিয়ান বলে থাকেন যে সমকামীরা তাদের বৈধ জীবন কাটানোর জন্য এ ধরনের ব্যাপার ঘটায়।
রনোভে
দানববিদ্যা অনুযায়ী, রনোভে হলেন নরকের একজন অভিজাত ব্যক্তি বিশটির মতো দানবদের আদেশ দিয়ে পরিচালনা করেন। তিনি শিক্ষা দেন অলংকারশাস্ত্র, ভাষা এবং দান করেন ভালো ও অনুগত চাকর এবং বন্ধুদের আনুগত্য ও হিংসা।
তার আগমনের বিস্তারিত বর্ণনা ছাড়া তিনি একজন কর্মচারী সহকারে দৈত্য হিসেবে চিত্রিত হয়েছেন। তিনি পুরাতন আত্মাদের সংগ্রাহকও এবং জরাগ্রস্ত মানুষ ও পশু যখন মৃত্যুর কাছাকাছি আসে তখন তিনি পৃথিবীতে এসে তাদের আত্মা সংগ্রহ করেন।
হাতিবাগান
হাতিবাগান হল উত্তর কলকাতার একটি অঞ্চল। শ্যামবাজারের দক্ষিণে বিধান সরণি ও অরবিন্দ সরণির (সাবেক গ্রে স্ট্রিট) সংযোগস্থলে অবস্থিত এই অঞ্চলটি শ্যামপুকুর ও বড়তলা থানা এলাকার এক্তিয়ারভুক্ত। হাতিবাগান-শ্যামবাজার অঞ্চলটি কলকাতা পৌরসংস্থার ১১ নং ও ১২ নং ওয়ার্ডের একটি বড়ো অংশ জুড়ে বিস্তৃত।
"হাতিবাগান" নামটির উৎপত্তি নিয়ে দু'টি মত প্রচলিত আছে। বাংলায় "হাতি" শব্দের অর্থ হস্তী ও "বাগান" শব্দের অর্থ উদ্যান। একটি মত অনুসারে, ১৭৫৬ সালে কলকাতা আক্রমণ করার সময় নবাব সিরাজদ্দৌলার হাতিগুলিকে এখানে রাখা হয়েছিল। অন্য মতে, এই অঞ্চলে "হাতি" পদবীধারী জনৈক ব্যক্তির একটি বাগানবাড়ি ছিল। তা থেকেই "হাতিবাগান" নামটি এসেছে। মেহতাব চাঁদ মল্লিক পরে সেই বাগানবাড়িটি কিনে নিয়েছিলেন। উল্লেখ্য, এই মেহতাব চাঁদ মল্লিকই হাতিবাগান বাজারটি প্রতিষ্ঠা করেন।
হাতিবাগান কলকাতার সবচেয়ে পুরনো জনবসতিগুলির মধ্যে একটি। সেই কারণে এই অঞ্চলটি বহু ঐতিহ্যবাহী দোকান, শতাব্দীপ্রাচীন হাতিবাগান বাজার, স্টার থিয়েটার সহ একাধিক পুরনো নাট্যমঞ্চ ও বেশ কয়েকটি সিনেমা হলের জন্য বিখ্যাত। কলকাতার অন্য কোথাও এতগুলি নাট্যমঞ্চ বা সিনেমা হল দেখা যায় না। স্টার থিয়েটার এই অঞ্চলের জনপ্রিয়তম ও অন্যতম প্রাচীন নাট্যমঞ্চ ও সিনেমা হল। ১৯শ শতাব্দীর শেষভাগে নির্মিত এই নাট্যমঞ্চে গিরিশচন্দ্র ঘোষের একাধিক নাটক মঞ্চস্থ হয়েছিল। রামকৃষ্ণ পরমহংসও একাধিকবার এই নাট্যমঞ্চে নাটক দেখতে আসেন। বর্তমানে সিনেমা হলে রূপান্তরিত স্টার থিয়েটারে টিকিটের দাম কম হওয়ায় কলকাতার অনেক মানুষ মাল্টিপ্লেক্সের পরিবর্তে এখানেই সিনেমা দেখতে আসেন। হাতিবাগানের শতাব্দীপ্রাচীন বাজারটি বাংলার রেশম ও তাঁতের শাড়ির জন্য বিখ্যাত। ২০১২ সালের ২২ মার্চ একটি অগ্নিকাণ্ডে এই বাজারের একটি বড়ো অংশ পুড়ে যায়।
দ্বিতীয় বিশ্বযুদ্ধের সময় জাপানি বিমানবাহিনী হাতিবাগানে একটি বোমা ফেলেছিল। কিন্তু সেটি ফাটেনি।
কলকাতা শেয়ার বাজার
কলকাতা শেয়ার বাজার বা দি ক্যালকাটা স্টক এক্সচেঞ্জ (পোষাকি নামঃ দি ক্যালকাটা স্টক এক্সচেঞ্জ অ্যাসোসিয়েশন লিমিটেড) হলো কলকাতা শহরের স্টক এক্সচেঞ্জ। এটি লায়ন্স রেঞ্জে অবস্থিত। ১৯০৮ সালে চালু হওয়া এই স্টক এক্সচেঞ্জটি ভারতের দ্বিতীয় বৃহত্তম শেয়ার বাজার।
১৮৩০ সাল নাগাদ কলকাতায় একটি নিম গাছের তলায় শেয়ার বাজারের কাজকর্ম চলত বলে জানা যায়। ভারতের সবচেয়ে পুরনো সিকিউরিটি ডিলিং হল ব্রিটিশ ইস্ট ইন্ডিয়া কোম্পানির লোন সিকিউরিটি। ১৯০৮ সালে ১৫০ জন সদস্য নিয়ে শেয়ার বাজার চালু হয়। লাইসনস রেঞ্জের বর্তমান শেয়ার বাজার ভবনটি নির্মিত হয় ১৯২৮ সালে। কলকাতা শেয়ার বাজার ১৯৫৬ সালের সিকিউরিটি কনট্র্যাকটস (রেগুলেশন) অ্যাক্টের আওতাভুক্ত বিষয়গুলির ক্ষেত্রে ভারত সরকারের অনুমোদন পায় ১৯৮০ সালের ১৪ এপ্রিল। ১৯৯৭ সাল পর্যন্ত শেয়ার কেনাবেচার সাধারণ নিয়মেই কলকাতা শেয়ার বাজারের কাজ চলত। ১৯৯৭ সালে সি-স্টার (সিএসই স্ক্রিন বেসড ট্রেডিং অ্যান্ড রিপোর্টিং) নামে ই-বাণিজ্য ব্যবস্থার সূত্রপাত ঘটে এখানে।
বম্বে স্টক এক্সচেঞ্জ (বিএসই) ৫ শতাংশ শেয়ারের বিনিময়ে কলকাতা শেয়ার বাজারে কৌশলগত বিনিয়োগ করেছে।